Касалланганлар сони 241 592 827\nСоғайганлар сони 218 814 717\nВафот этганлар 4 916 477\nРоссия Президенти қайта эмланиши мумкин \n8 октябрь куни, эрта тонгда бўлган ҳодиса – аҳоли хонадонида газ портлаши фуқароларнинг мурожаатларига юзаки қараш қанчалик хунук оқибатларига олиб келиши мумкинлигини яна бир бор эслатди. Чунки портлаш юзага келган хонадон жойлашган кўчада яшовчилар (айнан портлаш бўлган уй эгаси ва қўшниси ҳам!) бир йилдан бери мазкур эҳтимолий ҳолат ҳақида расмий идораларга мурожаат қилиб, ёрдам сўраб келаётган эди. Агар уларнинг мурожаатлари “очиб қаралганида” ва ёки жиддийроқ назоратга олинганида воқеанинг олди олинган бўларди.\nВоқеани ўрганишга борган zarnews мухбирларига аҳоли шу ҳақда сўзлаб берди.\nГап шундаки, воқеа содир бўлган Каттақўрғон шаҳри, Тошкент кўчаси 145-уйдаги хонада газ қувурлари бўлмаган. Хонадон девори ортида эса автомобилларга ёқилғи қуйиш шохобчаларига тегишли 4 та йирик (6 кг.лик) ҳамда битта кичик, аҳоли учун (1 кг.лик) газ қувури ўтган. Аҳоли фикрича, ана шу йирик қувурлар носоз ҳолга келиб, ундан сизиб чиққан газ воқеага сабаб бўлган.\nХонадон соҳиби Қаҳрамон Султоновнинг айтишича, ўша куни хонадонга қўшни Қозоғистон Республикасидан меҳмон келиб, улар тонггача суҳбатлашиб ўтирган. Тонгги соат 4:15 лар атрофида портлаш юз берганида ҳам ҳамма уйғоқ бўлиб, дарҳол ташқарига отилган. Афсуски, шунга қарамай икки киши куйиш тан жароҳати олган. Жумладан, қозоғистонлик меҳмон жиддий куйиш тан жароҳати олиб шифохонага ётқизилган.\nПортлашдан уй эгасининг акаси ҳам жароҳатланган.\nМасаланинг аянчли томони шундаки, ҳудудда яшовчи аҳоли мазкур портлаш эҳтимоли ҳақида бир йилдан буён вилоят ва республика даражасидаги қатор идораларга мурожаат қилиб келаётганини айтмоқда. Хусусан, республика прокуратурасига йўлланган мурожаат хатида, жумладан, шундай дейилади:\n“Каттақўрғон шаҳар Кўҳнадам маҳалласи, Тошкент кўчасида яшовчи аҳоли, жумладан бизнинг уй-жойимиз, фарзандларимиз ва ўзимиз бир неча йилдан буён портлаш хавфи остида қолмоқдамиз. Биз бу ҳақда бир неча бор Каттақўрғон шаҳар ҳокимлигига, прокуратурага мурожаат қилдик. Бизнинг хавфсизлигимиз учун юқори босимли газ тармоғини кўчамиздан олиб ташланмади.\nҲудудда бир қатор автомобилларга газ қуйиш шохобчалари қурилгач, аҳоли хонадонлари орасидан ҳаётимиз учун хавфли бўлган юқори босимли газ тармоқлари ўтказилди.\nНатижада 2015 йилда маҳалламиздаги юқори босимли газ қувурларидан Тошкент кўчасида жойлашган 147-уйнинг ертўласига сизиб кирган газ таъсирида кучли портлаш рўй берди. Шундан кейин ҳам қувурлар бошқа жойга кўчирилмади. Бу юқори босимли қувурлар кўчирилмаса кўплаб хонадонлар, одамлар, болалар жабр кўриши мумкин...\nТошкент кўчасидаги хавфсизлик ва техника қоидаларига амал қилмасдан ўтказилган қувурларни бошқа жойдан ўтказдиришда ёрдам беришингизни сўраймиз”.\nДарҳақиқат, аҳоли фикрига кўра, мазкур ҳудудда АЁҚШлар учун ўтказилган қувурлар таъсирида бўлган бундай воқеа биринчиси эмас. Шу сабабдан ҳам аҳоли нажот сўраб қатор идораларга мурожаат қилган.\nФуқароларга келган жавоб хатларида, жумладан ҳокимлик хатида эса мазкур объектларни ишлатиш жараёнидан хавфсизлик қоидаларига риоя этиш борасидаги ҳуқуқий ҳужжатлар ижросини таъминлаш мақсадида “Саноатгеоконтехназорат” мутахассислари томонидан экспертиза ўтказилгани айтилган.\nКўрдикки, мурожаатлар асосли, аҳоли қўрққан нарса охир-оқибат содир бўлди. Энди табиий савол туғилади, агар ростдан ҳам объектлар экспертизадан ўтказилиб, ижобий хулоса берилган бўлса, нега портлаш содир бўлиб аҳоли жабр кўрди?\nҚувурлар “белгиланган талабларга мос” деб имзо қўйган ташкилот вакилларига, умуман шу вақтга қадар қилинган мурожаатларга юзаки қараганларга қандай энди қандай ҳуқуқий баҳо берилади? Аҳоли энди бу каби расмий жавоб хатларига қандай ишонади? Кўрилган зарарни ким қоплайди?\n"Каттақўрғоншаҳаргаз" газ таъминоти бўлими мутасаддилари ҳам биз билан суҳбатда қуйидагиларни билдирди.\nШавкат Абдусаломов, "Каттақўрғоншахаргаз" газ таъминоти бўлими бошлиғи:\n“Ҳолатни ўрганиш учун қувурларни очиб кўрдик. Бу ердан битта Каттақўрғон шаҳри аҳолисига борадиган газ кичик газ қувури ва тўртта Каттақўрғон туманидан газ оладиган, бир неча АЁҚШларга борадиган йирик газ қувурлари бор. Аҳоли учун борадиган кичик қувурларда носозлик йўқлигини кўрдик. Энди йирик қувурларни кўздан кечиряпмиз, кейин ҳолатни аниқлаймиз”.\nҚувурлар тўлиқ қазилгач, АЁҚШларга тортилган йирик газ қувурларидан бири ёрилиб, газ шу орқали тарқагани аниқ бўлди. Буни аҳоли ва газтаъминот корхонаси вакиллари тасдиқлади.\nМаълум бўлдики, айнан шу кунгача аҳоли хавотир олиб келган, қатор ташкилотларга мурожаатларида назарда тутган юқори босимли қувурнинг носоз ҳолга келгани сабабли портлаш юзага келган. Бундай ҳолат аҳолининг айтишича, олдин ҳам бир неча марта содир бўлган.\nХўш, “белгиланган талабларга мос” деганда мутасаддилар нимани назарда тутишмоқда? Ҳолатни бартараф этиш учун қандай қурбонлар керак? Хуллас, саволлар кўп, уларга аҳоли жавоб кутмоқда.\nШу ўринда бир мулоҳаза. Ёдингизда бўлса жорий йил 23 июлида бўлиб ўтган видеоселектор йиғилишида аҳоли мурожаатлари билан ишлаш давлат раҳбари томонидан қаттиқ танқид остига олинган эди. Кўпинча фуқаролар ҳам давлат бошқарув идораларига мурожаатлари жиддий ўрганилмаслиги, шунчаки жавоб хати келиши ҳақида гапиради. Каттақўрғондаги воқеа эса ўша селектордаги гап ҳам, мурожаатларга эътиборсизлик ҳақидаги фуқаро эътирози ҳам қанчалик ҳақ эканини кўрсатмоқда.\nТегишли ташкилотлар қандай сабоқ чиқариши ҳозирча бизга номаълум. Жабр кўрган аҳолига зарарни ким қоплаб бериши, умуман, воқеа қандай якун топиши юзасидан zarnews кузатишларини давом эттиради.\nКиритилди: 11:06 12.10.2021. Ўқилди: 1680 марта. Фикрлар сони: 3 та.\nТовба Астафирилло огохлантирса к,андай боришмаганми нима бу ахвол а\nГазку у хазил нарсами газ\nБир йилдан бери огохлантирсаю кемаса\nХитой ҳукумати App Store'дан Қуръон электрон дастурин...\n05:30 Муқаддас Райҳоннинг эгизаклари билан фарзандларини учраштирадими?


Бир кун ичида беш киши ис газидан заҳарланиб вафот этди » Muzlik.uz - O‘zbekiston yangiliklari\n20 ноябрь куни Сирдарё вилоятининг Боёвут тумани, Тошкент вилоятининг Ангрен шаҳри ва Навоий вилоятининг Хатирчи туманида охири ўлим билан якунланган ис газидан заҳарланиш ҳолатлари қайд этилди. Ўзбекистон Бош прокуратурасини матбуот хизматининг «Газета.uz»га хабар қилишича, учта оила аъзолари қурбон бўлди. Беш киши — уч эркак ва икки аёл ҳаётдан кўз юмди, бир бола шифохонага ётқизилди. Прокуратура органлари ҳодисалар юзасидан дастлабки тергов ҳаракатларини олиб бормоқда. Ис гази ҳақида нималарни билиш лозим? ФВВ йўриқномасини ўқинг.


Риэлторлик учун ?у?у?ий асос\nМаълумки, “Риэлторлик фаолияти тў?рисида”ги Ўзбекистон Республикаси ?онуни Олий Мажлис ?онунчилик палатаси томонидан 2010 йил 23 ноябрда ?абул ?илинган, Сенат томонидан 2010 йил 3 декабрда маъ?улланган.\nМазкур ?онун риэлторлик фаолиятини лицензиялаш, риэлторларга малакавий талабларни белгилаш ва уларнинг фу?аролик жавобгарлигини мажбурий су?урталашни жорий этиш, улар фаолиятини назорат ?илишдан иборат бўлган давлат томонидан тартибга солиш шаклларини, риэлторлик фаолиятининг рухсат этилган турларини, риэлторлик ташкилотлари (риэлторлар) ва риэлторлик хизматлари буюртмачиларининг ?у?у? ва мажбуриятларини, кўрсатилаётган хизматлар сифатини яхшилаш ?амда уларни амалга оширишнинг ?у?у?ий меъёрларини белгилаш каби ?атор вазифаларни амалда бажариш учун ?у?у?ий замин яратади.\nЖорий йилнинг 23 июнидан бошлаб ушбу ?онун кучга киради. Вазирлар Ма?камасининг 2011 йил 10 майдаги “Риэлторлик фаолиятини лицензиялаш тў?рисидаги Низомни тасди?лаш ?а?ида” ?арори “Риэлторлик фаолияти тў?рисида” ?амда “Фаолиятнинг айрим турларини лицензиялаш тў?рисида”ги ?онунларга мувофи? ?абул ?илинди.\nМазкур ?арор билан тасди?ланган Низом риэлторлик фаолиятини лицензиялаш тартибини белгиловчи меъёрий-?у?у?ий ?ужжат ?исобланади. Лицензиялаш ?укумат ?арорида белгиланганидек, Давлат мулки ?ўмитаси томонидан амалга оширилади. Эндиликда риэлторлик фаолияти билан юридик ва жисмоний шахслар шу?улланади, бунда жисмоний шахс сифатидаги риэлторга лицензия ?ужжати фа?ат кўчмас мулк бозорида ахборот ва масла?ат хизматини кўрсатиш учун берилади. Лицензиялар бериш тў?рисидаги ?ужжатлар лицензияловчи органда ташкил этилган эксперт комиссияси томонидан кўриб чи?илади. Риэлторлик фаолияти кўчмас мулк объектларига ва уларга бўлган ?у?у?ларга доир битимлар тузиш чо?ида воситачилик ?илиш, кўчмас мулк объектларининг ва уларга бўлган ?у?у?ларнинг савдосини ташкил этиш, кўчмас мулк объектларини ишончли бош?ариш, кўчмас мулк бозорида ахборот ва масла?ат хизматлари кўрсатиш ор?али амалга оширилади.\nРиэлторлик фаолиятини олиб бориш учун лицензия олиш истагида бўлган талабгор лицензияловчи органга юридик шахснинг номи ва ташкилий-?у?у?ий шакли, унинг жойлашган манзили, банк муассасасининг номи, у ердаги депозит ?исоб ра?ами, жисмоний шахслар эса паспорт бўйича маълумотлари ?айд этилган ариза, риэлторлик хизматининг тури, давлат рўйхатидан ўтганлиги ?а?идаги гуво?номанинг нотариал тасди?ланган нусхаси, устав капиталининг тўли? шакллантирилганлиги ?а?идаги ?ужжат нусхаси, малака сертификатининг нусхаси кабилар та?дим этиши лозим. Нотў?ри ёки бузилган маълумотларни та?дим этган лицензия талабгори ?онунга мувофи? жазоланади. Лицензия олиш ма?садида топширилган аризани кўриб чи?иш учун энг кам ойлик иш ?а?ининг тўрт баравари ми?дорида йи?им ундирилади. Агар лицензия талабгори берган аризасидан воз кечса, тўланган йи?им ?айтарилмайди.\nЛицензияни бериш ёки уни беришни рад этиш тў?рисидаги ?арор ариза олинган кундан эътиборан 30 кундан орти? бўлмаган муддатда ?абул ?илиниши назарда тутилган. Зарур ?ужжатлар илова ?илинган ариза икки кун ичида эксперт комиссиясига та?дим этилади ва ушбу комиссия томонидан бу ?ужжатлар 20 кундан орти? бўлмаган муддатда кўриб чи?илади ?амда ўз хулосасини тайёрлайди. Лицензияловчи орган эса уч кун мобайнида ушбу хулоса асосида лицензия бериш ёки рад этиш тў?рисида ?арор ?абул ?илади.\nВаколатли давлат органи эса тегишли ?арор ?абул килинганидан кейин уч кун давомида талабгорни бу ?а?да хабардор этиши лозим. Мазкур ?арор талабгорга унинг банк ?исоб ра?ами реквизитлари ва давлат божи тўлаш муддати кўрсатилган ?олда ёзма равишда юборилади. Низомда таъкидланганидек, лицензиялар битим имзолангандан сўнг уч кун муддатда махсус бланкаларда расмийлаштирилади. Бундай бланкалар ?атъий ?исобда турадиган ?ужжат саналиб, у ?исобга олиш сериясига, тартиб ра?амига ва ?имояланганлик даражасига эга бўлиши белгиланган.\nЯна шуни эътироф этиш керакки, лицензияловчи органнинг лицензия беришни рад этиш ?а?идаги ?арори ушбу ?олатнинг ани? сабаблари ва лицензия талабгорининг бартараф этиши керак бўлган камчиликлар кўрсатиб ўтилган ?олда ?ужжатларни такроран кўриб чи?ишга та?дим этиш учун етарли бўлган муддат ?айд этилган тарзда ёзма шаклда талабгорга жўнатилиши зарур. Рад этишга асос бўлган камчиликларни тузатиш учун кўпи билан 30 кун ва?т берилиши ?ам Низомда баён ?илинган. Талабгор томонидан камчиликлари бартараф этилиб, ?айта топширилган ?ужжатлар яна эксперт комиссияси кўригидан ўтади ва ?абул ?илинган кундан бошлаб ўн кун ичида ваколатли орган томонидан такроран кўриб чи?илади. Агар лицензия беришнинг рад этилишига сабаб бўлган камчиликлар бартараф этилмаган бўлса, ?ужжатлар ?айта кўриб чи?илмайди ва талабгорга ?айтарилади. Ариза такроран кўриб чи?илганда эса ?ўшимча йи?им ундирилмайди.\nНизомда юридик шахс, яъни лицензиат ?айта ташкил этилганда, унинг номи ёки манзили ўзгарганда лицензияни ?айта расмийлаштириш белгиланган. Бу иш лицензияни ?айта расмийлаштириш тў?рисида берилган ариза олинган кундан бошлаб беш кун мобайнида ваколатли орган томонидан олиб борилади. Низомда бу борада бош?а бир ?олат — лицензия йў?олганда ёки яро?сиз ?олга келиб ?олганда унинг дубликатини бериш ?айд этилган.\nНизомда белгиланган лицензияловчи давлат органининг вазифаларидан яна бири бу — лицензия талаблари ?амда шартларига риоя этилиши устидан назорат олиб борилишидир. Бу эса риэлторлик фаолиятининг ?онун доирасида амалга оширилишини таъминловчи му?им омиллардан саналади. Чунки, ваколатли орган томонидан лицензия талаблари ва шартларининг бажарилиши бўйича режали текширув, лицензия талаб ва шартлари бузилганда режадан таш?ари текширув ўтказиш, ?оида бузилишларини кўрсатган ?олда далолатномалар тузиш, лицензиатга ани?ланган камчиликларни бартараф этиш мажбуриятини юклаш, лицензиянинг амал ?илишини тўхтатиб туриш, тўхтатиш ёки уни бекор ?илиш тў?рисида ?онун ?ужжатларида белгиланган тартибда ?арор чи?ариш ёки судга мурожаат ?илиш вазифалари бажарилади.\nНизомда риэлторлик хизматларини кўрсатишда олинган махфий ахборотнинг буюртмачи рухсатисиз ошкор ?илиниши, лицензия талаблари ва шартларига риоя этилишининг белгиланган тартибда лицензияловчи орган томонидан ўтказиладиган текширишлардан бош тортиш, риэлторлик фаолиятини амалга оширишда фу?аролик жавобгарлигини су?урта ?илиш полисининг мавжуд эмаслиги лицензиянинг амал ?илишини тўхтатиб туриш учун асос бўлиши кўрсатиб ўтилган.\nХуллас, ?онунга мувофи? риэлторлик фаолиятини тартибга солиш механизмларининг жорий этилиши натижасида мазкур хизмат истеъмолчиларининг ?у?у?лари ?имоя ?илинишига, бу со?ада но?онуний иш юритувчи воситачиларга тўси? ?ўйилишига, ушбу хизматлардан олинадиган соли?ларнинг легаллаштирилишига ?амда бирламчи ва иккиламчи кўчмас мулк бозорининг ривожланишига эришилиши, шуб?асиз.\nЗамира ТОЖИЕВА “Биржа”


Бакир Юлдуз. Контрабандачи (ҳикоя) | www.ziyouz.uz\nБош саҳифа Жаҳон насри онлайн антологиясиБакир Юлдуз (1933-1998; Туркия)Бакир Юлдуз. Контрабандачи (ҳикоя)\nУ тўхтади. Атрофга қулоқ тутди: жимжитлик – ҳамма ёқ сукут чодирига ўралган. Лекин хотиржам бўлиб, яна аста юриб кетди. Лекин хотиржамлиги узоққа бормади, дам ўтмай сукунатдан қўрқа бошлади. Ҳеч бўлмаса оҳиста-оҳиста босаётган оёқларининг заиф товушини эшитгиси келди. Бу кеч борлиққа ҳукмрон бўлиб олган сукунат бағрини ҳеч қандай товуш тила олмайдигандай эди. Шахан қиёмат қичқириғи ҳақида эшитган, назарида бу тун уни қиёмат сукунати ўраб олиб, юта бошлагандай эди.\nШахан Халабда ишлаб топган пулини иккита тилла тангага алмаштириб олганди. Агар омади шу тарзда юришиб турса, Сурияга яна бир марта бориб, сўнг бу ишларини йиғиштиришга аҳд қилганди. Чунки “контрабандист” деган сўзнинг ўзиёқ унинг кўнглини хижил қиларди. Қоп-қоп афюнми, тиллами ё бошқа таъқиқланган нарсани чегарадан яширинча олиб ўтувчиларни “контрабандачи”, деса ярашади. Чегарадан ўтиб, меҳнат қилиб пул топишнинг нимаси жиноят экан, Шахан тушунмайди. Чегарадан фақат ўғринча ўтиш мумкин, бошқа йўл йўқ. Тўғри йўл билан ўтай деса, топган пулининг ярмини божхона шилиб олади.\nУзоқдан итларнинг ҳуриши эшитилгач, Шахан қадамини секинлатди. Атрофга олазарак боқди. Ҳатто осмонга ҳам қаради: яримта Ой заиф нур сочиб турибди. Осмонга узоқ тикилди: назарида юргани сайин Ой ундан қочаётгандай эди. У бош чайқаб, “Во, ажаб!” деб пичирлади. Ҳозир осмоннинг мўъжизаларига маҳлиё бўлиб туриш вақти эмасди. Алҳол унинг мақсади бир – чегарадан эсон-омон ўтиб олиш. Чегарадаги ажал майдонидан бехатар ўтдими, бу ёғига қишлоғи бир қадам йўл. У чўнтагидан сигарет чиқариб, чўк тушди-да, кафтлари билан беркитиб тутатди. Чуқур-чуқур тортиб, хавотирини босмоқчи бўлди. Хаёлан уйини кўз олдига келтирди: хотини ва болалари ширин уйқудадир. Қоронғилик бағрида кенжатойи кўзига кўринди. Кенжатойини жуда яхши кўради. Ҳатто баъзан: “Бу ўғлимни нега бошқалардан аълороқ кўраман?” деб ажабланади ҳам. Кенжатойи акаларига ўхшамайди: сочлари жингалак, кўзлари тим қора, ўрдакчага ўхшаб лапанглаб юриши ҳам ёқимли… Ҳозир ширинтойи қоронғилик бағрини тилиб юриб келаётгандай бўлиб, Шаханнинг вужудига илиқлик берди. У шошиб атрофга хавотир билан аланглади. “Ўғлим контрабандачи бўлмайди, мен бунга йўл қўймайман”, деган фикр хаёлини чақмоқ нури каби ёритиб ўтди.\nЎрнидан туриб, юра кетди. Чегарага яқинлашиб қолганди. Сарҳад томонда ит вовуллаб, сукунатни поралаб ташлади. Шахан ғарб сари юрарди. Ўн дақиқадан сўнг сой бўйига етди. Баҳорда шиддат билан тўлиб оқувчи сойда ҳозир сув кам, нариги қирғоққа бемалол ўтиб олиш мумкин. Шахан ечиниб, сувга тушди. Сойнинг тинчини бузишдан қўрққандай эҳтиётлик билан ўта бошлади. Нариги кирғоққа ўтгач, ўтирди, кейин ётиб олди. Бағрини ерга бериб бироз тин олгач, энди эмаклаб кетди. Мўлжали бўйича эмаклаб ўтилиши лозим бўлган масофадан ўтиб қуриб қолган дарахтга етгач, адашганини англади.\nШахан ер бағрига сингиб кетишни истагандай ўнг бетини тупроққа босиб ётиб олди. Ер уни бағрига олишни истамади, аксинча вужудига қўрқув таратди. “Оллоҳ, Оллоҳ, ё бағримдаги қўрқувни ол ё жонимни ол!” деб пичирлаб, бошини кўтариб аланглади. Яна кенжасини эслаб, қўрқоқлигидан уялиб кетди: “Менга нима бўлди, қайси жин чалди? Контрабанда ожизларнинг эмас, мардларнинг иши-ку!”\nШахан ётган ерида дуоларни ўқигач, Оллоҳга таваккул қилиб қаддини кўтарди-да, миналар кўмилган ажал майдонига аста қадам ташлади. Ҳукумат одамлари сарҳадни контрабандачилардан ҳимоя қилиш мақсадида чегара бўйлаб сон-саноқсиз миналарни кўмиб ташлашгани учун бу Худо урган жойларни “Ажал майдони” деб аташарди. Шаханнинг ҳаёти энди қилга осилиб қолган эди. Ҳар бир босган қадами сўнгги қадам бўлиши мумкин. Бир нима “ширқ” этиб, Шахан тўхтади. Ҳали оёқ остидаги бомба портламай туриб, жони чиқиб кетгандай бўлди. Чап оёғида жон бор, олдинга босилган ўнг оёқ остида эса ўлим яширинган. Шахан Худога илтижо қилганича, нафас ютиб, ўнг оёғини аста кўтарди. Оёқ остида ўлим йўқ экан, “ширк” этган товуш алдамчи экан. Тирик қолганига ишониб-ишонмай, бир неча нафас қимирламай турди. Ҳозиргина ўлим қўрқуви баданини музлатган эди, энди ҳаёт шодлиги бағрига илиқлик берди.\nБу кеч қўрқувдан қутула олмаётганига ўзи ҳам ажабланди. Аввалги сафарларда бунчалик қўрқмаган эди-ку? Балки кўнгли бир шумликни сезаётгандир? Ё ортига қайтгани маъқулми? Бу фикрни дарҳол қувди – Сурияга қайтиши мумкин эмас эди. Машаққат билан топган бу икки тилла тангани қандай қилиб бўлса-да, уйига етказиши шарт! Оиласининг эртанги ҳаёти, умидларининг ушалиши шу икки тангага боғлиқ.\nШахан қадам босишдан олдин оёғининг учи билан ерни пайпаслади. Баданидаги қўрқув титроғи уни тарк этмади. Иккинчи қадамни босиши билан оёғи остидаги мина портлади. Шахан аввалига нима бўлганини англамади, ўша қўрқув титроғида гаранг ҳолда қимирламай ётди. Портлаш натижасида осмонга кўтарилган тупроқ зарралари худди ёмғир томчилари каби юзига тўкилди. Кўзларини юммоқчи бўлганида битта кўзи қолганини сезди. Ўнг қўлини пешонасига олиб келди: битта кўз ўрнидаги юмшоқ чуқурчани пайпаслади. Шу онда баданидаги қўрқув титроғи қайгадир учиб кетгандай туюлди. Вужуди енгиллашди, тупроқ майинлашди, худди юмшоқ ва илиқ тўшак устида ётгандай бўлди. “Ўляпман, шекилли, – деб ўйлади у. – Яна бироз нафас ололсам эди…” Унинг ҳали тирик хаёлини яна жингалак сочли, қоп-қора кўзли кенжатойининг кулимсираган чеҳраси ёритиб ўтди.\nШахан минг бир азоб билан соғ қолган кўзини очди. Тупроқ зарраларини аранг кўтара олган киприклари орасидан кучли бир нурни кўрди. Кўрди-ю, киприклари яна қовушди. “Ҳаммаси тамом бўлдими? – деб ўйлади. Шунақага ўхшайди, осмонга кўтариляпман. Менга ўхшаган бечораларга ерда ҳам, у дунёнинг жаннатида ҳам жой йўқ, биз ҳеч қаерга сиғмаймиз…”\nКўзини яна очди, яна нур кўринди. Бу алдамчи нур эмас, у томонга полиция машинаси шитоб билан яқинлашаётган эди. Шахан буни англаб, шалвари чўнтагига яширган иккита тилла тангани эслади. Танга чўнтагида қолса, уларнинг қўлига тушади, уларнинг нафси чатоқ, тошни ҳам ютиб, ҳазм қилиб юборади. Бунга сира-сира йўл қўймаслик керак! Шахан шу аҳдда қаддини кўтармоқчи бўлди, аммо бадани ўзига бўйсунмади. Қўшалоқ нур эса унга тобора яқинлашаверди. “Ё Оллоҳ, Оллоҳ! Мендан юз ўгирма, болаларим ҳақи учун менга ёрдам бер!” деган илтижо билан ҳаракат қилиб, ўтириб олди. Шунда ўнг оёғида кучли оғриқ сезиб, инграб юборди. Оғриқ қўзғалган оёғига қўл узатди: панжаси илиқ қон ва гўштга тегди – оёғи узилиб тушган эди.\nМашина чироқлари билан ерни пайпаслаб унга тобора яқинлашарди. Шахан ёнида узилиб ётган оёғини олиб, ўрнига жойлаб қўймоқчи бўлгандай ҳаракат қилди. Бу орада машина ундан сал нарида тўхтади. Шахан ҳолсизланиб йиқилди.\nЖандармлардан бири уни кўриб, “Анавини қара”, деб шеригини туртди. Сўнг Шаханга қараб қичқирди:\n– Ҳой, кимсан. Тур ўрнингдан!\n– Жавоб бўлмади.\n– Ким бўларди, итдан тарқаган бир контрабандист-да, – деди иккинчиси сўкиниб.\n– Ҳой, ўликмисан, тирикмисан, жавоб бер?!\n– Ўлганга ўхшайди.\n– Аблаҳ, ширингина уйқумизни бузди-я!\n– Ит бўлганидан кейин итнинг ўлимини топади-да, бўпти, юр кетдик. – Ўлмаган бўлса-чи?\n– Эрталабгача барибир ўлади. Кундузи келиб ўлигини олиб кетамиз.\n– Ўтган сафардагидай машинага боғлаб судраб кета қоламиз.\nШахан уларнинг гапларини эшитиб ётарди. Судраб кетишадими ё қолдиришадими – унга фарқсиз: қилга илинган жони узилай-узилай деб турибди. Қил узилмасидан олдин тилла тангаларни беркитишга улгуриши керак! Қонга беланган ўнг қўлини шалвари чўнтагига тиқиб, тилла тангаларни чиқарди-да, шошилганича оғзига солди. Асосий ишни бажарди. Энди калима қайтаришга улгурса бас.\nЖандармлардан бири тўппончасини чиқариб, чалажон танага кетма-кет ўқ узди. Шахан биринчи ўқдаёқ ўлди… Битта танга томоғига тиқилди, иккинчиси тили остида қолди. Лаблари қаттиқ қимтилди. Тишлари пўлат қалқон каби тилла тангалар йўлини тўсди.\nҚуёш тиккага келди. Бу пайтда катталар панада, соя-салқинда жон сақлашади. Болалар эса иссиққа ҳам, атрофда содир бўлаётган воқеаларга ҳам парво қилмай, кўчаларни ва майдончани чангитиб ўйнашади.\nШаханнинг ўлигини майдончага судраб келишди. Сўнг узилиб тушган оёғини ёнига ташлашди. Қонга беланган афт-башарасига қараб уни таниш қийин эди. Ўликни бир зумда пашшалар талай бошлади.\nПолициянинг зўри билан тўпланган деҳқонлар бошларини хам қилиб дабдаласи чиқиб кетган ўликка қараб-қараб қўйишади. Эркаклар жим, ҳатто аёллар ҳам овоз чиқаришмайди. Тўпланганлар ўликка қарайдилар-у, бир ҳафта ёки бир ой ёки ўтган йили судраб келинган қариндошларини эслайдилар. Эслаб, юраклари пора-пора бўлади. Эркакларнинг томоғига йиғи қадалади, аёллар уввос тортиб фарёд ургилари келади, лекин улари ҳам, булари ҳам ўзларини тутишга куч топадилар.\n– Хотинларга жавоб, уйларига кетишсин! – деб буюрди лейтенант.\nАёллар лабларини тишлаганларича майдонни тарк этишди. Бу онда Худо улардан йиғлаш насибасини ҳам тортиб олган эди. Бу атрофдаги қишлоқларнинг ёзилмаган тартиб-одатлари бор эди: жандарм судраб келтирган ўликни “танимаймиз” деб туришарди. “Билдим” дедим – тутилдим, “билмадим” дедим – қутулдим”, деганларидай, “танийман, бу фалончи” деган одамнинг шўри қурийди. Жандармлар тинтувлар, сўроқ-терговларни бошлаб, ҳамманинг силласини қуритишади.\nМайдондан узоқлашаётган аёллар орасида Шаханнинг хотини ҳам бор эди. Беш-олти қадам босиб, орқасига ўгирилиб қаради: у югуриб бориб ўзини эрининг мурдаси устига ташлагиси, фарёд уриб йиғлагиси келди. Лекин болаларининг тақдирини ўйлаб, ўзини босди. Оёқларига оғир тошлар боғлаб қўйилгандай базўр қадам босиб майдондан узоқлашди. Уйига келганида ҳовлида қум ўйнаб ўтирган жингалак сочли, қоп-қора кўзли ширингина кенжатойи уни хурсандликдан қийқириб кутиб олди. У ўғилчасини кўтариб бағрига босди. Ўйинига ҳалал берганидан норози бўлган кенжатой йиғлай бошлади. Ана шунда она унга қўшилди: она-бола баравар йиғлай бошлашди.\nБу он офтобда беҳаловат бўлган лейтенант жандармга буюрди:\n– Манавиларни олдинма-кейин бир сафга тиз!\nЖандарм тўпланганларни туртиб-суртиб сафлай бошлади. Айджикент қишлоғининг майдончага тўпланган эркаклари бир қаторга тизилишди. Бир-бирларининг гарданларига бурнилари теккудай бўлиб сафга туриш улар учун янгилик эмас, энг яқин қариндошларининг ўлигига қараб туриб, “Танимайман”, дейиш ҳам одатий ҳол эди. Турнақатор саф тартибга келгач, битта-битта лейтенантга яқинлаша бошладилар:\n– Жавоб бериши лозим бўлган одам ўликка қараб, уни биринчи марта кўриб тургандай бош чайқади:\n– Танимадим, энди кўришим.\nКейинги кишига ҳам айни савол берилди:\n– Яхшилаб қара, танидингми?\n– Худо ҳақи, танимадим…\n– Тўртинчи, бешинчи одамдан кейин лейтенант асабийлаша бошлади. Кейингисини қийин-қистовга олди:\n– Сезиб турибман, сен танидинг, исмини менга секингина айта қол, бировга билдирмайман.\nУ одам лейтенантда умид уйғотиб, ўликка яқинлашди, синчиклаб тикилди-да, сўнг қаддини кўтариб, бош чайқади:\n– Қасам ичаман: танимадим.\nҚуёшнинг оловли тили лейтенантнинг миясини қовжиратиб юборгандай бўлди. Назарида қуёш фақат унинг бошини қиздириш учунгина осмонга кўтарилгандай эди. У деҳқонлардан бирон-бир маълумот ололмаслигини олдиндан биларди, билса-да, бу тадбирни ўтказишга мажбур эди. Ҳозир ҳолдан тойган пайтда “ўликни таниш маросимини” тезроқ якунлашни истаб, савол-жавобни қисқа қилди. Ўликка секин-аста яқинлашаётганларга қараб:\n– Тезроқ бўлларинг, имилламаларинг! – деб бақирди.\nСаф ортида турган қария лейтенантнинг чақиришини кутмай, секин юра бошлади.\n– Ҳой, чол, ўликмисан, тирикмисан?! Тезроқ юр!” – деб қичқирди лейтенант.\nҚария унинг дағдағасини эшитмагандай ўша секинликда яқинлашаверди. Бундан ғазабланган лейтенант унга яқинлашиб, билагига чанг солди-да, бир-икки силтади:\n– Гарангмисан, буйруғимни эшитмадингми?\n– Эшитдим. Кўрмаяпсанми, мен қариман, дарди бедавоман, – деб минғирлади қария хаста овозда.\n– Тезроқ юр, дедим!\nҚария Шаханга яқинлашди. Тарашадек бўлиб қолган қўллари титрарди. Кўзидан ситилиб чиққан ёш томчиси ёноғидан тезгина ўтиб, соқол босган бетига сингиб кетди. Кўз қорачиқлари қотиб, рангсиз юзини жон тарк этгандай бўлди. У ўликдан бир қадам берида тўхтаб, тиз чўкди. Қария Шаханга янада яқинроқ боришни, янада яхшироқ тикилиб қарашни истаётганди. Унинг мақсади ўликни таниб, жандармга айтиш эмас, балки дийдорига тўйиб олиш. Бошқалар таниб, айтишса ҳам, бу қария сира-сира айтмайди, чунки пашша талаб ётган Шахан унинг ўғли!\nЛейтенант қариянинг елкасига туртди:\n– Бўлди, тур! Таниган бўлсанг, айт!\nҚария аста қаддини тиклади. Сўнг ўликдан нарида ётган оёқни олиб, ўз ўрнига авайлаб қўйди-да:\n– Танимадим, – деб пичирлади.\nЖандармлар ўликни судраб олиб кетишгач, Анджикентда ҳаёт сўнгандай бўлди. Ҳатто шўх болакайларнинг шовқини ҳам эшитилмай қолди.\nҚария шом намозини полиция маҳкамаси яқинидаги пана жойда ўқиди. Офтобда қизиган тупроқ унга жойнамоз бўлди. Қонталаш уфқ қорайиб, атрофга қоронғилик чўкканда қария маҳкамага янада яқинроқ келиб, ўғлининг ўлигини кўриш учун пайт пойлай бошлади. Тун оғишини, жандармларнинг уйқуга кетишларини сабр билан кутди. Ярим кечада маҳкама атрофи ўлик сукунат бағрига чўмган онда ўрнидан аста турди. Шом тушмай кўрган: ўғлининг ўлиги ҳовлида дўмпайиб турибди. Тепасига эски қоп ташлаб қўйилган. Қария ҳовлига киргач, кимнингдир шарпаси эшитилгандай туюлиб чўчиб тушди, ўтириб олди, атрофга қулоқ тутди: жимжитлик… Бу жимликни безовта қилмаслик учун ўлик сари аста эмаклади. Қария ўликка етгач, қопнинг бир чеккасини кўтарди: ўғлининг жонсиз юзини силади.\nҚария бу ерга фақат ўғли билан видолашиш учунгина келмади. Шахан Сурияга кетаётганида отасини бағрига босиб, бирор кори ҳол юз берса, ўлигидан бўлса ҳам тилла тангаларни олишни васият қилган эди. Ўғлининг юзини силаётганида бу васиятни унутди: кўзларидан ёш оқди. Ўғлининг бош томонига ўтириб олди. Жандарм чиқиб қолар, деган қўрқув ҳам кўтарилди. Ўғлидан ажралгани бир фожиа бўлса, уни одам қаторида дафн этолмаслиги минг фожиа эди. Бечора қариянинг илвиллаб қолган юрагини ҳозир шу фожиа азоби куйдираётган эди. У бироз ҳаракатсиз ўтиргач, уйига қайтгиси келди. Лекин келинига қуруқ қўл билай қандай кўринади? Ширин набирасининг қўлчасига тилла танга ўрнига нимани тутқазади? “Пешонам қурсин! Камбағалликка лаънатлар бўлсин! – деб пичирлади у:\n– Оҳ, болам-а, болажонгинам-а, қайси фалокат билан минани босдинг-а? Бу ўлим косасини яратган шайтонга Оллоҳнинг лаънати бўлсин!\nАнджикент қишлоғи томонда бесабр хўрозлар қичқириб, субҳи козиб кирганини маълум қилган онда ҳам қария бир қарорга келолмай, ҳаракатсиз ўтирганди. Дабдаласи чиқиб кетган ўликни яна безовта қилсинми? Ўғлининг юзини силаётган титроқ қўлини тортиб олди. Қаддини кўтарди. Бир қадам босди ҳам. Ана шунда ўғли қулоғи остида шивирлагандай бўлди:\n“Ота, агар Оллоҳ жонимни олса, тилла тангаларни сизга васият қиламан. Аввал оғзимни очиб қаранг. Топилмаса, уни ютиб юборган бўламан, қанақа қилиб бўлса ҳам олинг…”\nҚария тўхтади. Қайтди…\nКейинги → Кейинги: Ҳайитбой Абдусодиқ (1957)


Енгил атлетика бўйича жаҳон чемпионати 1 йилга сурилиши мумкин / Olamsport.com\n12:46Камару Усман: Ҳар иккисига ҳам имкон бердим, аммо...\t0 12:25Спортчилар ижтимоий тармоқларда\t0 12:04“Битта жанг учун 20 миллион ишлаш имконсиз”\t0 11:43"МЮ" банкдан трансферлар учун миллионлаб кредит олди\t0 11:22Алду - Ян жанги қаерда ўтказилиши маълум\t0 11:01“У — укол ёрдамида шиширилган маймун!”\t0 10:40Олимпия ўйинларидаги 88 йиллик тафовут. Натижалар қай тарзда ўзгариб бормоқда?\t0 10:17Англияда энг ёмон кўриладиган клуб аниқланди\t0 09:50Россиялик UFC жангчиси вакант камар учун жанг қилади\t0 09:29Паралимпия афсонасига ҳайкал ўрнатилди + ФОТО\t0 09:02Фьюрига Майк Тайсон билан жангни таклиф қилишди\t0 08:37Лионель Месси ўйинларнинг томошабинларсиз ўтиши ҳақида гапирди\t0 08:10Собир Назаралиев: “Ҳар бир терма жамоамизда рақобат жуда кучли”\t0 07:42"Конорда учинчи чемпионлик камарини қўлга киритиш имкони бор"\t0 07:20Майк Тайсон: "Мен ўлимдан қўрқмайман"\t0\nЕнгил атлетика бўйича жаҳон чемпионати 1 йилга сурилиши мумкин\nТеглар : КоронавирусЕнгил атлетикаОлимпиада\nХабарингиз бор, жорий йил ўтказилиши керак бўлган Токио-2020 ёзги Олимпия ўйинлари бир йил ортга сурилди.\nБўлажак Олимпия ўйинлари катта эҳтимолда ёз фаслида ўтказилади. Бу эса 2021 йил ёз ойларига белгиланган жаҳон чемпионатларининг ўтказилишига катта таъсир ўтказиши турган гап.\nХалқаро енгил атлетика федерацияси раҳбари Себастьян Коэ 2021 йилнинг 6-15 август кунлари ўтиши керак бўлган навбатдаги жаҳон чемпионатини суриш таклифи билан чиқди. Таклифга кўра, АҚШнинг Южин шаҳрида ўтадиган мусобақа 2022 йили ўтиши мўлжалланган. Эслатиб ўтамиз, енгил атлетика бўйича жаҳон чемпионатлари ҳар икки йилда бир маротаба ўтказилади.\nАгар ушбу қарор маъқулланадиган бўлса, енгил атлетикачиларни кетма-кет 5 йил мобайнида ҳар ёзда йирик мусобақалар кутиб туради. Бундай вазият мухлислар учун ёқимли бўлса-да, спортчиларни бир мунча қийин вазиятга солиб қўйиши турган гап.\nЕнгил атлетика ишқибозларини ҳар ёзда қуйидаги мусобақалар кутмоқда:\n2021 йил: Токио Олимпиадаси;\n2022 йил: Жаҳон чемпионати (Южин, АҚШ);\n2023 йил: Жаҳон чемпионати (Будапешт, Венгрия);\n2024 йил: Париж Олимпиадаси;\n2025 йил: Жаҳон чемпионати (мезбон номаълум).


АҚШда Абдулла Орипов музейи очилиши режалаштирилмоқда\n13:42 / 11.10.2021\nПрезидентликка номзод Шавкат Мирзиёев Қашқадарё вилояти сайловчилари билан учрашувда АҚШда Абдулла Орипов музейи очилиши режалаштирилаётганини айтиб ўтди. Бу ҳақда Kun.uz мухбири хабар бермоқда.\n“Мен Қашқадарёда туғилиб вояга етган қаҳрамон шоиримиз Абдулла Орипов билан яқин дўст, ижодининг чинакам мухлиси бўлганимдан доимо фахрланаман. Улуғ шоиримиз: “Толеимга битган Қашқадарёмсан”, деб туғилган юртини чексиз ардоқлар эди.\nОчиғини айтсам, менга шу кунда Абдулла Орипов каби инсонлар етишмаяпти. У киши Қашқадарёни жуда мақтар, элини яхши кўрарди. Биз Абдулла ака билан Зоминда ёш ижодкорлар учрашувларини ташкил қилгандик, Зомин ижодкорлар мактаби анъана тусига кирди.\nМен яқинда меҳмон бўлиб келган АҚШ конгрессменлари билан учрашувда Америкада Абдулла Орипов музейини очиш таклифини билдирдим. Улар бу масалада ёрдам беришларини айтишди. Биласиз, Абдулла ака АҚШда вафот этган. Энди ўша давлатда ҳам яхши бир музейини ташкил қилсак, у кишининг хотираси учун муносиб иш бўларди. Насиб қилса, Америкага бориб шу музейни очиб келамиз”, – дея Шавкат Мирзиёевнинг сўзларидан иқтибос келтирмоқда Kun.uz мухбири.\n19:57 / 28.11.2021\nҚашқадарёда Lacetti’ни ИИО ходимларининг устига ҳайдаб, кейин қочиб кетган ҳайдовчи ушланди\n19:08 / 28.11.2021\nШавкат Мирзиёев Ашхободда Эрон президенти билан учрашув ўтказди ва Тошкентга қайтиб келди\n17:26 / 28.11.2021\nШавкат Мирзиёев ИҲТ доирасидаги устувор йўналишлар ҳақида гапирди\n16:23 / 28.11.2021\nШавкат Мирзиёев: «Яқин қўшнилар ёрдамисиз афғон халқи якка ҳолда қийин синовлардан ўта олмайди»


18 БПТ раиси ўз лавозимида қолди | O'zLiDeP\n18 БПТ раиси ўз лавозимида қолди\nO‘zLiDeP Наманган туман Кенгаши қошида фаолият юритаётган 79 қуйи бўғин 3 минг 592 нафар аъзоларни ўз сафига жипслаштирган. Ҳозирга қадар мазкур таянч нуқталарнинг 27 тасида ҳисобот-сайлов йиғилишлари бўлиб ўтди.\nТаъкидлаш керак, ўтказилган йиғишлар давомида бошланғич партия ташкилотларининг ўтган йилги фаолияти сарҳисоб қилиниб, ишончни оқлаган 18 қуйи бўғин етакчиси ўз лавозимида қолди. Қолган 9 БПТ раиси ўрнига сиёсий жиҳатдан етук, фаол ва ташаббускор етакчилар сайланди.\n–Ҳисобот-сайлов йиғилишларида қуйи бўғинларнинг 2019 йилга мўлжалланган иш режасини тасдиқлаш, БПТ раиси ва унинг ўринбосарини сайлаш, партия аъзоларини кўпайтиришга ҳам алоҳида эътибор қаратилди, – дейди O‘zLiDeP Наманган туман Кенгаши аппарат раҳбари Илҳомжон Қаюмов. – Шунингдек, таянч нуқталар учун зарур шароитлар яратиш, уларнинг моддий-техник базасини мустаҳкамлаш, фаолиятини жонлантириш масалаларига ҳам жиддий аҳамият берилди.\nЭслатиб ўтамиз, шу кунларда тумандаги қолган бошланғич партия ташкилотларида ҳам ҳисобот-сайлов йиғилишлари бўлиб ўтмоқда.


Комил Алламжонов: Кўзбўямачиликка уринган ёки бунинг олдини олмаган раҳбарлар қаттиқ жазоланади (видео) » Ўзбекистон янгиликлари – Zamin.uz\nКомил Алламжонов: Кўзбўямачиликка уринган ёки бунинг олдини олмаган раҳбарлар қаттиқ жазоланади (видео)\nЎзбекистон Президенти матбуот хизматининг Пресс-холлида 17 апрель куни брифинг бўлиб ўтди. Унда Президент матбуот котиби Комил Алламжонов чиқиш қилди. Брифинг «Ўзбекистон 24» телеканали орқали жонли эфирда намойиш этилди.\nДавлатимиз раҳбари 13 апрель куни Сирдарё вилоятида бўлиб ўтган фаоллар йиғилишида вилоятларга сафарлар олдидан ижтимоий соҳа ходимларининг ободонлаштириш ишларига жалб этилаётгани, айрим жойларда кўзбўямачиликка йўл қўйилаётганини жиддий танқид остига олди. Бу лавҳа ОАВ орқали барчанинг эътиборига ҳавола қилинди. Президент Шавкат Мирзиёевнинг мазкур сўзларидан кейин кўрилаётган чоралар ҳақида маълумот бермоқчиман.\nПрезидент бундай ҳолатлар яна қайтарилмаслиги учун ҳуқуқий механизм яратиш бўйича топшириқлар берди. Топшириққа кўра, аҳолини, айниқса, соғлиқни сақлаш ва таълим соҳаси ходимларини, талабаларни ободонлаштириш ишларига жалб этишни қатъий тақиқлаш бўйича Ўзбекистон Вазирлар Маҳкамаси қарори ишлаб чиқилади.\nУшбу қарорда жойлардаги ободонлаштириш хизматлари фаолиятини кенгайтириш, уларнинг моддий-техник базасини мустаҳкамлаш бўйича чора-тадбирлар ҳам акс этади. Бунда хорижий давлатларнинг бу борадаги тажрибаси инобатга олинади. Фуқароларни жамоат ишларига мажбурлаш ҳолатлари шундан кейин ҳам қайтарилса, Президент таъкидлаганидек, жазо қаттиқ бўлади. Жумладан, жиноий жавобгарликкача бўлган чоралар кўрилади.\nШавкат Мирзиёев Бош прокуратура олдига ҳам бир қатор вазифалар қўйди. Самарқандлик ўқитувчи Диана Еникееванинг ўлимига сабабчи бўлган мансабдор шахсларни юридик жавобгарликка тортиш бўйича топшириқлар берди. Ҳозирда бу ҳодиса бўйича ўрганиш олиб борилмоқда.\nПрезидент ўз нутқида жойлардаги кўзбўямачилик ҳолатларидан ҳам қаттиқ норози эканлигини билдирди. Қайд этилган хўжакўрсин ишлар юзасидан прокурорлик текширувини ўтказиш бўйича кўрсатма берди. Жумладан, Қашқадарёда йўл бўйларида ясалган сохта иссиқхоналар, Жиззахдаги тиббиёт муассасасида эски жиҳозлар ўрнатилгани ва касалларни онлайн рўйхатга олиш дастури ишламаслиги каби ҳолатлар текширилади.\nВилоятларга ташрифлар чоғида кўрсатилган, жумладан, банк раҳбарлари томонидан тақдим этилган лойиҳаларни чуқур ва таҳлилий инвентаризациядан ўтказиш, камчиликлар аниқлангудек бўлса, кескин чоралар кўриш бўйича топшириқлар берилди. Президент яна шундай кўзбўямачилик ҳолатларига йўл қўймаслик мақсадида доимий ва қатъий назорат ўрнатиш зарурлигини таъкидлади. Кўзбўямачиликка уринган ёки бунинг олдини олмаган раҳбарлар қаттиқ жазоланади.\nДавлатимиз раҳбари берган топшириқлар ижроси, айбдорларнинг жазоланганлиги ҳақида ОАВ, жумладан, Бош прокуратура ҳузуридаги Медиамарказ орқали хабарлар бериб борилади.\nКомил Алламжонов, Ўзбекистон Президенти матбуот котиби\nЯнгиликлар » Жамият » Комил Алламжонов: Кўзбўямачиликка уринган ёки бунинг олдини олмаган раҳбарлар қаттиқ жазоланади (видео)\n09:50 Шавкат Мирзиёев: «Ўзим шундай кўзбўямачиликларга қарши эдим» (видео)\n23:43 Шавкат Мирзиёев Сирдарё вилоятига ташриф буюради\n17:54 Президент матбуот котиби “қалтис” саволга намунали жавоб қайтарди\n19:20 Президент Матбуот котиби: «Биринчи марта хорижий давлатда Ўзбекистон йили ўтказилади»\n16:42 "Муҳим янгилик" эълон қилинди...


Бугун (2018 йил, 24 август куни) Ўзбекистон Республикаси Президенти Шавкат Мирзиёев Туркманистоннинг Туркманбоши шаҳридаги “Аваза” сайёҳлик зонасида Оролни қутқариш халқаро жамғармаси таъсисчи давлатлари раҳбарлари саммитида иштирок этди. Бу ҳақда Президентнинг матбуот хизмати хабар берди.\nДаставвал, анжуман доирасида тор доирада учрашув бўлди. Унда Ўзбекистон Республикаси Президенти Шавкат Мирзиёев, Туркманистон Президенти Гурбангули Бердимуҳамедов, Тожикистон Республикаси Президенти Эмомали Раҳмон, Қозоғистон Республикаси Президенти Нурсултон Назарбоев, Қирғизистон Республикаси Президенти Сооронбай Жээнбеков иштирок этди.\nКенг доирада ўтказилган мажлисда Ўзбекистон, Туркманистон, Тожикистон, Қозоғистон, Қирғизистон делегациялари аъзолари, Жамғарма бошқаруви вакиллари қатнашдилар. Кенг доирадаги мажлисда Ўзбекистон Республикаси Президенти Шавкат Мирзиёев нутқ сўзлади.\n“Қарийб ўн йиллик танаффусдан сўнг ўтаётган Оролни қутқариш халқаро жамғармаси таъсисчи давлатлари раҳбарларининг бугунги тарихий мажлиси ташкилот фаолиятида янги саҳифа очади, Марказий Осиёда минтақавий шерикликка катта суръат бағишлайди. Биз бу борадаги ўзаро ҳамкорликка қатъий тайёр эканимизни яна бир бор тасдиқлаймиз”, - деди Шавкат Мирзиёев.\n“Шу боис бугунги учрашувимиз жуда муҳим. Ушбу ҳалокат оқибатларини енгиб ўтиш ва Оролбўйида ижтимоий-иқтисодий вазиятни яхшилаш, мамлакатларимиз манфаатларини ҳисобга олган ҳолда сув ва экология билан боғлиқ муаммоларни ҳал этиш учун саъй-ҳаракатларимизни бирлаштиришимиз зарур.\nИшонаманки, ташкилот доирасида минтақанинг барча мамлакатлари манфаатлари ўртасида мувозанатга эриша оламиз. Зеро, умумий келажагимиз – ўзимизнинг қўлимизда”, дея таъкидлади давлатимиз раҳбари.\nПрезидентимиз Оролни қутқариш халқаро жамғармаси фаолиятини такомиллаштириш, ҳудудга инновацион ечимлар ва хорижий инвестицияларни жалб этиш, “яшил иқтисодиёт”ни ривожлантириш, илмий-амалий тадқиқотлар олиб бориш ва бошқа масалалар бўйича муҳим таклифларни илгари сурди.\nМаълумот ўрнида, кейинги йилларда мамлакатимиз Оролбўйи ҳудудида қатор кенг миқёсли лойиҳаларни амалга оширди. Орол денгизи қуриган 350 минг гектар майдонга саксовул ва шўрга чидамли ўсимликлар экилиб, бутазорлар барпо этилди. Бундай ҳудудларнинг умумий майдони қарийб 700 минг гектарга етди.\nЎзбекистон раҳбари Шавкат Мирзиёевнинг 2017 йил 18 январдаги қарорига мувофиқ 2017-2021 йилларда Оролбўйи минтақасини ривожлантириш давлат дастури қабул қилинди.\nҳақида қўлимизда фожиаси умумий ўзимизнинг Ўзбекистон Президенти Орол келажагимиз


ЎзА - Қорақалпоғистонда “Friends” томонидан хайрия акцияси ўтказилмоқда\nҚорақалпоғистонда “Friends” томонидан хайрия акцияси ўтказилмоқда\n06.10.2017 12:41 Чоп этиш версияси\nҚорақалпоғистон Республикасида Жанубий Кореянинг “Friends” нодавлат ташкилоти томонидан хайрия акцияси ўтказилмоқда. Акция давомида тажрибали шифокорлар аҳоли, хусусан, болаларни тиббий кўрикдан ўтказмоқда.\nҚорақалпоғистон Республикаси Соғлиқни сақлаш вазирлиги ва Жанубий Кореянинг “Friends” нодавлат ташкилоти ўртасида тузилган ўзаро ҳамкорлик тўғрисидаги битимга кўра, 2009 йилдан буён юз-жағ касаллиги бор болалар жарроҳлик йўли билан даволанмоқда.\nҚорақалпоғистон Республикаси Соғлиқни сақлаш ва Халқ таълими вазирликлари билан мазкур ташкилот ўртасида 2012 йилда имзоланган меморандумга мувофиқ, хорижлик мутахассислар ҳар йили Қорақалпоғистонда бўлиб, болалар ўртасида эмлаш-профилактика ишларини амалга оширмоқда.\nУшбу ҳамкорлик доирасида ўтган йилларда Жанубий кореялик мутахассислар томонидан Қорақалпоғистон Республикасида 200 дан зиёд юз-жағ жарроҳлик амалиёти бажарилди, 6 мингдан ортиқ бемор тиббий кўрикдан ўтказилди.\n– Бу сафар болаларда учрайдиган юз-жағ ва стоматологик хасталикларни даволайдиган юқори малакали шифокорлар билан келдик, – дейди Жанубий Кореянинг “Friends” нодавлат ташкилоти раҳбари Ким Мёнг Дин. – Бола организмининг соғлом ўсишида муҳим аҳамият касб этадиган тиш ва милкларни мустаҳкамлашга алоҳида эътибор бериш лозим. Туғма юз-жағ нуқсони бўлган болаларни жарроҳлик йўли билан даволамоқдамиз. Бу борада Жанубий Корея тиббиёти усулларини қорақалпоғистонлик ҳамкасблар билан ҳамкорликда қўллаб, тажриба алмашмоқдамиз.\nАкция доирасида Қорақалпоғистондаги тиббиёт муассасаларига замонавий ташхис қўйиш ва эмлаш асбоб-ускуналари тақдим этилди.\n– Беш ёшли қизим туғма юз-жағ нуқсони билан туғилган, – дейди шуманайлик Гулчеҳра Ўтегенова. – Хорижлик шифокорлар томонидан амалга оширилган жарроҳлик амалиёти муваффақиятли чиқди. Худога шукр, қизимнинг аҳволи жуда яхши. Бундай имкониятлар учун давлатимиздан миннатдормиз.


Kutubxona - Anvar Obidjon. Ortigʻalining oʻzginasi (hajviya) / Kiril\nSiz shu sahifadasiz: Anvar Obidjon. Ortigʻalining oʻzginasi (hajviya) / Kiril\nМуаллифАнвар Обиджон Асар номиОртиғалининг ўзгинаси (ҳажвия)\nТилЎзб Ҳажм15KBБезатишUzgen (admin@kutubxona.com) Қўшилган2012/09/27 Манбаhttp://www.ziyouz.com/index...\nОртиғалининг ўзгинаси (ҳажвия)\nОшхонадаги жавон ёнида сейфнинг калитини йўқотган ғазначидек уймаланиб юргани сайин, Умрзоқни тер босиб, бош оғриғи баттар кучая борди. Охири пешанасига танғилган нам сочиқдан буғ таратганича келиб, ўзини диванга ташлади. Шу заҳоти эшикнинг қўнғироғи ғалаён кўтарди: «Жир-р-ринг!»\n– Кир-р-ринг! –деди Умрзоқ, қўнғироққа кесатиб.\nТарашаланганича Ортиғали қадам ранжида қилди. Кўзи қиров ўрай бошлаган ғайнолини эслатарди.\n– Аҳволинг шашалигини билувдим, – деб биғиллади у. –Тўйники текин деб, кеча хурмачангдан жа тоширвординг... Эйқ! Иҳив... Уйда қолган-қутганидан йўқми? Бизни жиғилдонам биёбон бўпкетди.\nУмрзоқнинг битай-битай деб турган ярасига қовоғари ниш ургандек бўлди.\n– Қолган-қутгани дейсан-а, – новвошўнгров қилди у. – Ана, жавонда бус-бутиниёқ турибди. Нақ «Кристал» деганидан!\nОртиғалининг юзи чарақлаб, қўлларини бир-бирига ишқади:\n– Э, тилингга шакар! Қани, ўшани алдаб-сулдаб бу ёққа еталаб чиқ-чи.\nУмрзоқ тугалай ҳўнграк отиб юборишдан ўзини зўрға тийди.\n– Ҳадемай хотиним бозордан қайтиб келади, ўзидан сўраб ичаверасан, – деди лаблари учинқираб.\nЭртага хотинининг туғилган куни экани, акаларим табриклашга кепқолишса, қиттак-қиттак қилишар деб, олиб келган арағини жавонга қулфлаб ташлаганини уқтиргунча, жигари тутдек тўкилаёзди. Аммо, Ортиғали ҳафсаласи анча-мунчага пир бўладиганлардан эмасди. Оғир асабий шароитга тушиб қолган синақта дўстини азобдан тезроқ қутқариш чораларини излай бошлади. Ниҳоят, топди ҳам. Унинг таклифини эшитиб, Умрзоқни негадир тутқаноқ тутди.\n– Эсинг жойидами, валат? Эшигимиз пешанама-пешана бўлса. Хотиним сени танимасдан ўлибдими?\n– Пардоз қилволсам, таниб бўпти, – деди Ортиғали. – Йигирма йилдан бери бекорга артист бўлиб юрибманми? Саҳнада бир кун министр бўлсам, бир кун сўфиман. Бирорта томошабин, бу кечаги нусха-ку, деганмас.\nУмрзоқ жомчадаги қораталоқдек ёйилиб, сўррайган асно бир зум ўйланиб турди. Сўнг, нафси устун келиб, чапаничасига қўл силтади:\n– Бор-э, бир таваккал қилсак қипмиз-да.\n– Бўпти, мен уйда бўптураман, – деди Ортиғали. – Ишқилиб, телефўнимни чалкаштирворма.\nБозор қилиб қайтган Назирахон пойгакда ечиниб, ичкари хонага юрди. Остонадан ўтди-ю, бирдан «зим-м» этиб танасига совуқлик югурди. Эри ғужанак бўлганича гиламда инграб ётарди. «Вой ўлмасам», дея югуриб бориб, унинг қўлтиғидан олди, амаллаб диванга ётқизди.\n– Сизга нима бўлди, дадаси?\n– Бадан-баданим увишиб... вих... бир ёқдан биқин санчиб... вих... Хотин, рози бўл энди... Вой-эй!\n– Ҳой, одамни қўрқитманг...\nНазирахоннинг юзи қув оқарди. Умрзоқ биқинини чангаллаган куйи, диван ёнидаги қути устида турган телефонга ёпишди. Инқиллаб-синқиллаб рақам терди.\n– Алўв... вих... «Тез ёрдам»ми бу? Дарров келинглар... вой-эй... Борди-келди бўптурибман... Алўв, алўв! Ий, узилиб қолди-ку...\n– Қийналмай, бу ёққа берсангиз-чи.\nНазирахон эшитқини эрининг қўлидан олиб, эндигина рақам теришга шайланган эдики, эшикнинг қўнғироғи жиринглади. Бориб эшикни очган ҳамоно катта қора кўзойнак таққан, оқ халатли соқолдор киши: «Мен «Тез ёрдам»данман. Касал қани?» –дея остонадан шаталоқлаб ўтди.\n– Вой, хаш-паш дегунча қандай етиб келдингиз? – анграйиб сўради Назирахон.\n– Биз... анақаларданмиз... хў-ў-ш, – дея тайсалланди дўхтир. – Ҳа! Бизни «Супер тез ёрдам» деб қўйибдилар, хоним. Верталётда келдик.\n– Адресниям айтиб улгурмаганидик...\n– Верталётдаги компютер ҳаммасини аниқ кўрсатиб беради.\n– Э, бошимни бўмбардимон қилвордингиз-ку! Гапни майдаламасдан, менга касални кўрсатинг!\nЎта замонавий ускуналарни пеш қилаётган дўхтирнинг қўлида лоақал биронта эскича асбобнинг йўқлиги Назирахонни баттар таажжубга солди. Дўхтир беморнинг қўл томирини ушлаб, соатига тикилганича «аха, аха» дея файласуфона сузилганини кўрганидан кейингина, кўнгли хийла жойига тушди.\n– Бари тушунарли, – деди дўхтир. – Эрингиз томирус тортишус касалига чалинибди.\n– Томирус тортишус?!\n– Ҳа, томирус тортишус. Оддий тилда томир тортишиш дейилади. Эти увишяптими, ахир?\n– Вой, вой-эй... шунақанги увишяптики! – деб ташхисни тасдиқлаган бўлди Умрзоқ. – Бунинг устига... вих... биқинимам санчияпти.\n– Тушунарли, демак биқунус санчиғус ҳам бор, – дея Назирахонга соқол чўччайтирди дўхтир. – Эрингиз касалхонага етиб боришни қийин, хоним. Бу ёғи пишиб қопти.\n– Вой ўлмасам!..\n– Қўрқманг, чорани шўтта кўриб, тузатворсак бўлади. Спирт-мипирт топиладими бу уйда?\n– Балки... тозароқ арақ бордир? Масалан «Кристал»?\n– Бор! Худди ўшандақасидан бор! – деди Назирахон суюниб. Айни пайтда, дўхтирга яна бир синчиланиб, ғалати тикилди.\n– Тасодифни қаранг-а! – безрайиб хитоб қилди дўхтир. – «Кристал»ни опчиқиб, тезда ихтиёримга топширинг.\nНазирахон ошхона ёққа бир талпинди-ю, пича тўхталиб, дўхтирга тағин каловланиб тикилди.\n– Ҳа? Савол борми? – сўради дўхтир.\n– Мабодо-о... Ортиғали деган қариндошингиз йўқми? Агар соқолингиз бўлмаса...\n– Ҳозир Ортиғали-портиғалига бало борми? – ўшқириб берди дўхтир. – Дорини опчиқинг!\nНазирахон масовланган сиёқда ошхонага кириб кетгач, Умрзоқ панжаларини мушуктирноқ қилиб, Ортиғалини пўписалашга тушди:\n– Ҳе, дўмпагувалак! Ўргилдим сандақа артистдан. Ҳали телефоннинг эшитқисини қўймасимдан туриб, пирпираб келишингни қара.\n– Томоқ тақиллаб кетди-да. Верталётда келдим деб, гапни тўғрилавордим-ку.\n– Верталётмиш... Ракетаям бунақа тез келмайди. Буям етмагандек, дабдурустдан «Кристал» деб турибсан...\nНазирахон қайтиб чиқиб, жанжал чала қолди. Дўхтир ютиниб-тамшаниб арақни очди. Пиёлага босиб қуйди.\n– Томирни ёзадиган манави нарсадан озгина ичасиз энди, бемор. Агар, аччиқ деб қўрқаётган бўлсангиз, ўзимиз ичиб кўрсатишимизга тўғри кепқолади.\nУмрзоқ яланиб минғирлади:\n– Йў, жа унақа қўрқоқмасмиз...\n– Хўжайиним ичиб юрган одамлардан, – эрининг ёнини олди Назирахон. – Ўлганакан шунданам қўрқса.\nБу гаплардан дўхтирнинг қовоқ-тумшуғи осилди.\n– Энди-и, қўрқадими-йўқми, намуна кўрсатиб қўйиш бизнинг бурчимиз, – деди у. – Гиппократ қасами деган гаплар бор. Хуллас, мана бундақа қилиб ичилади.\nДўхтир шошмасдан сузи-и-б ича бошлади. Умрзоқ юраги тарс ёрилгудек бўлиб, бошини ликаланглатганича кузатиб турди. Ниҳоят, пиёла бўшаб, яна арақ қуйилди.\n– Вой-эй, биқинимдаги оғриқ кучайиб боряпти,– инжиқланди Умрзоқ, узатилган пиёлага бўйланиб.– Дорини сал кўпайтирсакмикин, дўхтир? Ўзингизга қуйгандақа қилиб қуйинг.\nДўхтир: «Майли, дўзани қиттай оширамиз», дея устига озгина қўшди. Умрзоқ ҳам дарёнинг сувини тарновдан ўтказгандек қилиб шошмасдан ичди-да, «хайрият-эй, чап биқиним қўйворди», деб мамнун искаланди. Дўхтир: «Яна биттадан курс олсак, нариги биқиннинг ишиям юришиб кетади», деган эди, у безиллаб шишага қаради ва «Қолган муолажани ўзим давом эттирсамам бўлар», деб тихирланди. Дўхтирнинг бу гапдан астойдил жаҳли чиқди.\n– Бу препаратни, – деди у шишани тингиллатиб, – шахсан врач назоратида... янаям аниқроғи, бевосита дўхтирнинг иштирокида қабул қилиш тавсия этилган. Тартибни бузишга ҳаққим йўқ.\nШундай деди-ю, пиёлага яна лимиллатиб қуйди. «Яхшилаб ўрганиб туринг, иккинчиси мана бундақа қилиб отилади», дея арақни бир ағдарувда гумдон қилди. Сўнг, беморга қуйиб узатди. Назирахон эрига дўхтирнинг кўрсатмасига қатъий амал қилиб ичишни тайинлаб, «дори»ни бир зарбда ютишини ҳаяжон билан кузатиб турди.\n– Оҳ, оҳ, оҳ! – «малҳам»ни юмалоқ-ястиқ қилиб, кўксини роҳатланиб силаганича болишга ястанди Умрзоқ. – Бу «Кристал» дегани мўмиёйи асилакан-ку. Ўнг биқинимам қўйворди-я.\nБеморнинг яшнаб талмовсираши дўхтир учун айни муддао бўлди, «Демак, даволаш курсимиз охирига етибди», деб шиша тагида қолган арақнинг ҳаммасини шовуллатиб пиёлага тўкди. Уни қай тарзда селбосди қилганига кўз илашмай қолди. Умрзоқ: «Ий-й!» дея ўрнидан туриб кетди. Кеч бўлганди.\nДўхтир пиёлани дастурхонга тўнкариб, уйқусираётган алфозда жойидан қўзғалди. Тентираклаганича эшик сари юрди. Остонада тўхтаб, ортга ўгирилди ва кўксига қўл босиб, Назирахонга қашқирнамо тиржайди:\n– Меҳмондорчилик учун ка-а-ттакон раҳ-мў-ў-т. Биз томонларгаям айлане-э-б чиқиб туринглар.\nДўхтир кетгандан кейин, Назирахон ёқа ушлаб, эрига юзланди:\n– Ё тавба! Мастликда гапни чўзи-и-б хайрлашишиям қуйиб қўйган Ортиғалака-я!\nВужуди шалвираб, диван суянчиғига ёйилиб қолган Умрзоқ йиғламсираган товушда нидо қилди:\n– Э, нодон хотин! Хайрлашишини гапирасан-а. У ёғини сўрасанг, шеригининг ҳақини лиққа ичиб қўйишиям ғирт Ортиғалакангни ўзгинаси.\n"http://www.kutubxona.com/wiki/index.php?title=Anvar_Obidjon._Ortigʻalining_oʻzginasi_(hajviya)_/_Kiril&oldid=2334" dan olindi


Среда Май 29th, 2013, Posted in Табриклар, ЎЗБЕКЧА Нет комментариев.\nСалом хурматли ўқувчилар. Мана бугун сиз “Данак” газетасининг бу ўқув йилнинг охирги сонини ўқимоқдасиз. Бизлар сиз каби ўқувчи, ёш журналистларимиз ёрдамида шу газетада сизлар учун хар хил мақолалар, шеърлар, янгиликлар, фойдали маслахатлар ҳаттоки ёш ўқувчилар чизган расмларни ҳам чиқардик.\nЎзингиз пайқагандурсиз бизнинг бу газетамиз 3 хил тилда, яъни қирғиз, ўзбек ва русс тилларида чиқарилди. Бунинг сабаби шундаки, биз, ёш ўқувчилар орасида, миллатлар орасида ДЎСТЛИКни тикладик десак янгилишмаган бўламиз. Шундай қилиб “Данак” газетасининг кейинги сонларини келаси ўқув йилининг боши, сентябрь ойида ўқишингиз мумкин. Унгача биз сизларга ХАЙР деб қоламиз!\nНурулло АБДУРАШИД ўғли,\n№ 23 гиназия мактабнинг\nTags: №14, Н.Абдурашид ўғли


Биринчи ҳадис: (5) ҳадисдан олинадиган фойдалар\nBy Шайх Саидаҳмад Нуриддин on 10/21/2015 АЛ-АРБАУН АН НАВАВИЙЯ ҲАДИС\n1–ушбу ҳадис ислом динининг таянч нуқталарини ташкил этувчи саноқли ҳадислардан биридир. Уламоларнинг айтишича, исломнинг асоси иккита ҳадисдир: бири ушбу ҳадис бўлса, икинчиси Ойша розияллоҳу анҳодан ривоят қилинган ҳадис: “Кимики бизнинг динимизда бўлмаган амални қилса, унинг бу амали (мақбул эмас) қайтарилажак”. Биз шарҳлаётган ҳадис қалб амалларининг асоси, ички амалларнинг мезони бўлса, мазкур Ойша розияллоҳу анҳонинг ҳадиси ташқи аъзолар билан бажариладиган амаллар асосидир.\nБунга мисол, бир инсон ниҳоятда ихлосли бўлиб, Аллоҳнинг савобини ва иззат-икром диёри бўлмиш – жаннатини истайди-ю, бироқ кўп бидъат ишларни қилиб юради. Агар унинг ниятига қарасак, нияти ғоятда яхши, бироқ унинг амалига қарасак, унинг шариатга мувофиқ бўлмагани учун ёмон ва номақбул амал эканини кўрамиз.\nБошқа бир мисол, бир йигит мукаммал тарзда намоз ўқий бошлади, бироқ аслида отасидан қўрққанидан, унга намоз ўқиётганини кўрсатиш учун риё қилиб намоз ўқияпти. Бу инсонда ихлос йўқ, шунинг учун бу амалига ажр-савоб олмайди. Бироқ, намозни тарк қилса отаси уни уришидан қўрқиб намоз ўқиётган бўлса, у ҳолда Аллоҳга намоз ўқиш билан ибодат қилаётган бўлади.\n2– ушбу ҳадис фойдаларидан яна бири ибодатларни бир-биридан ва ибодатларни одатий ишлар, кундалик олди-берди муомалалардан ажратиш лозимлигидир. Негаки, Расулуллоҳ соллоллоҳу алайҳи васаллам: “Албатта амаллар(нинг солиҳ ёки яроқсизлиги, мақбул ёки номақбуллиги) фақат ниятларга боғлиқдир”, – дедилар. Келинг, бунга намоздан мисол келтирайлик: бир инсон пешин намозини ўқимоқчи бўлса, у албатта бошқа намозлардан ажратиш учун пешинни ният қилиши зурур. Борди-ю, унинг зиммасида иккита пешин намози бўлса, у ҳолда кечаги пешинни бугунгидан ажратиши лозим. Чунки, ҳар бир намоз учун алоҳида ният бўлиши зарур.\nАгар бир киши қуёш заволга оққач уйидан таҳоратли ҳолда чиқиб масжидга кириб борса, ҳолбуки ўқимоқчи бўлган намозининг на пешин, на аср ва на хуфтон намози эканини кўнглидан кечирмай, балки жорий вақтнинг фарз намозини ният қилса, шунинг ўзи кифоя қиладими ёки йўқми?\nЖавоб шуки, бу биз ҳозиргина айтиб ўтган қоидага биноан кифоя қилмайди. Сабаби, бу инсон пешинни тайин қилмади. Мазкур фикр Ҳанбалий мазҳабининг фикри.\nБошқа бир фикрда айтилишича, бу нарсанинг ўзи кифоя қилади, тайин бўлиб турган нарсага аниқлик киритишга ҳожат йўқ. Бу инсон мутлақ намозни ният қилиши кифоя, қайси намоз экани вақтга қараб аниқ бўлади. Бу фикр Имом Аҳмад роҳимаҳуллоҳдан бир ривоятда айтилган. Демак, жорий вақт фарзини ният қилса кифоя. Мана шу фикргина одамларга амал қилиш имкони бўлган тўғри фикрдир. Негаки, инсон гоҳида шошилиб келиб, бу намознинг пешин намози экани хаёлидан ўтмай такбир айтиб имом билан намозга киради. Бироқ, кирган намози жорий вақт фарзи экани, уйидан шу намоз учун чиққани ўй-хаёлида бўлади. Ҳанбалий мазҳабга кўра унга: “Намозингни қайтадан ўқиб ол”, десак, тўғри фикрга кўра: “Қайтаришга ҳожат йўқ”, деймиз. Мана шу фикр қалбни хотиржам қилади. Сабаби, бундай ҳолатлар кўп учрайди. Ҳатто имом ҳам баъзан янглишиб, адо этмоқчи бўлган намозини жорий вақт намози деган ўй билан кифояланиб такбир айтиб намоз бошлайди. Бундай кимса Ҳанбалий мазҳабга кўра намозни қайтадан ўқиши керак. Тўғри фикрга кўра эса намозни қайтадан ўқимайди.\n3– ҳадисдан олинадиган фойдалардан яна бири Аллоҳ таолога ниятни холис қилишга тарғибдир. Чунки Пайғамбар алайҳиссалом одамларни икки қисмга бўлдилар: биринчи қисм одамлар амаллари билан Аллоҳнинг розилиги ва охират диёрини истаган кишилар бўлсалар, иккинчи қисм одамлар эса буткул бунинг акси. Бу дегани Аллоҳ таолога ниятни холис қилишга тарғиб демакдир.\nИхлосга эътибор қаратиш ва унга тарғиб қилиш вожиб. Чунки ихлос, бу одамларнинг яратилиш сабаби бўлмиш ўта муҳим бирламчи масаладир. Аллоҳ таоло шундай дейди: “Мен жин ва инсни фақат Ўзимга ибодат қилишлари учунгина яратдим” [Зориёт: 56].\n4– ҳадисдан олинадиган фойдалардан бири Пайғамбар алайҳиссаломнинг маҳоратли таълим бериш услубига эгалигидир. Бу нарсани у зотнинг гапни турли услубда ва ҳар бир масалани турларга ажратиб гапиришларида кўриш мумкин. Негаки, Пайғамбар алайҳиссаломнинг: “Албатта амаллар фақат ниятларга боғлиқдир” , деган сўзлари амал тўғрисида бўлса, ундан кейинги: “Ҳар бир кимса учун ният қилгани насиб қилур”, деган сўзлари амалнинг ким ва нима учун атаб қилингани хусусидадир. Бу масаланинг бир томони.\nМоҳирона таълим бериш услубининг иккинчи томони шундаки, Пайғамбар алайҳиссалом ҳижратни икки қисмга: шаръий ва шаръий бўлмаган (дунёвий) ҳижратга бўлдилар. Албатта бу чиройли таълим услубидир. Шунинг учун муаллим ўқувчига масалаларни шунчаки кетма-кет равишда нақл қилмаслиги керак. Чунки бу ҳолатда ўқувчининг маълумотларни эслаб қолиши қийинлашади. Аксинча, муаллим нақл қилмоқчи бўлган маълумотлар ичидан асос маълумотларни ажратиб, қоидалар тузиб ва қисмларга ажратиши мақсадга мувофиқдир. Негаки, бундай услуб илмнинг ўқувчи қалбида ўрнашишига ёрдам беради. Аммо масалалар пала-партиш равишда ўқувчига нақл қилинса, у ҳолда ўқувчи тез орада бу маълумотларни унутиб юборади.\n5–ҳадисдан олинадиган фойдалардан бири матнда “Аллоҳ, сўнгра Расули сари”, – дейилмасдан, балки “Аллоҳ ва Расули сари”, – дея Расулуллоҳ соллаллоҳу алайҳи ва салламнинг Аллоҳ таоло билан бирга зикр қилинишидир. Ҳолбуки, бошқа бир ўринда бир киши Расулуллоҳ соллаллоҳу алайҳи ва салламга хитоб қилиб: “Сиз ва Аллоҳнинг хоҳишингиз”, – деганида, у зот: “(Йўқ), балки ёлғиз Аллоҳнинг хоҳиши”,– деган эдилар. Хўш, бу иккиси ўртасида қандай фарқ бор?\nЖавоб шуки, гап шариатга тегишли ишлар ҳақида борар экан: “Аллоҳ ва Расули”, – деса бўлади. Негаки, Пайғамбар алайҳиссаломдан содир бўлган шариат, худди Аллоҳ таолодан содир бўлган шариат кабидир. Аллоҳ таоло шундай дейди: “Кимки Пайғамбарга итоат этса, демак, Аллоҳга итоат этибди” [Нисо: 80].\nБироқ борлиққа, оламни бошқарувига оид ишларда ҳеч бир кимса Аллоҳга тенглаштирилиши жоиз эмас. Чунки барча нарсалар ёлғиз Аллоҳнинг иродаси ва хоҳиши остидадир.\nАгар бир одам: “Эртага ёмғир ёғадими?”, – деб сўраса ва бунга жавобан: “Аллоҳ ва Расули билади”, – дейилса, албатта бу хатодир. Чунки Пайғамбар алайҳиссалом бу каби ишларни билмайдилар.\nМасала: агар бир киши “Бу ҳаромми ёки ҳалолми?”, деса ва бунга жавобан: “Аллоҳ ва Расули билади”, – дейилса, бу жоиздир. Негаки, шаръий ишларда Расулуллоҳ соллаллоҳу алайҳи ва салламнинг ҳукмлари Аллоҳнинг ҳукми билан тенг. Аллоҳ таоло шундай дейди: “Кимки пайғамбарга итоат этса, демак, Аллоҳга итоат этибди” [Нисо: 80].\n Муслим ривояти (Ҳукмлар китоби, “Ботил ҳукмларни бекор қилиш ва янги пайдо бўлган (бидъат) амалларни инкор этиш” боби, 1718–ҳадис, 17).\n Имом Аҳмад (1\_214) ва Ибн Можа (“Каффоратлар китоби”, “Сиз ва Аллоҳнинг хоҳишингиз”, – деб айтишдан қайтарилгани тўғрисидаги боб”, 2117-ҳадис) ривояти.\nAvvalgi maqolaАллоҳнинг динини маҳкам тутиш (Шайх Содиқ Самарқандий)\nKeyingi maqola Қўлида бўлмаган нарсани сотиш


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари 20 июль куни Ўзбекистонда қандай об-ҳаво кузатилади?\t16:10, 19 июль\tРеспублика Гидрометеорология марказининг хабар беришича, 20 июль куни Тошкентда ҳаво бироз булутли бўлади, вақти-вақти билан ўзгариб туради, ёғингарчилик бўлмайди. Шарқдан секундига 5-10 метр тезликда шамол эсади. Кечаси 20-22, кундузи 35-37 даража иссиқ бўлади. Қорақалпоғистон Республикаси ва Хоразм вилоятида ҳаво бироз булутли бўлади, айрим жойларда ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 22-27, кундузи 35-40 даража иссиқ бўлади.\nБухоро ва Навоий вилоятларида ҳаво бироз булутли бўлади, айрим жойларда ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 22-27, кундузи 35-40 даража иссиқ бўлади. Тошкент, Самарқанд, Жиззах ва Сирдарё вилоятларида ҳаво бироз булутли бўлади, айрим жойларда ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 20-25, кундузи 33-38 даража иссиқ бўлади. Қашқадарё ва Сурхондарё вилоятларида ҳаво бироз булутли бўлади, айрим жойларда ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 22-27, кундузи 37-42 даража иссиқ бўлади. Андижон, Наманган ва Фарғона вилоятларида ҳаво бироз булутли бўлади, айрим жойларда ўзгариб туради, ёғингарчилик бўлмайди. Шарқдан секундига 5-10 метр тезликда шамол эсади. Кечаси 20-25, кундузи 33-38 даража иссиқ бўлади. Республикамизнинг тоғли ҳудудларида ҳаво бироз булутли бўлади, айрим жойларда ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 10-15, кундузи 22-27 даража иссиқ бўлади.


Моргенштерн Россияни тарк этди. У ғалаба байрами харажатларини танқид қилганди\nФото: Алишер Моргенштерн. Ксения Собчак билан интервьюдан лавҳа\nРоссиялик машҳур рэп қўшиқчиси Алишер Моргенштерн мамлакатни тарк этди. Бу ҳақда қатор Россия ОАВлари, хусусан, Gazeta.ru ёзмоқда.\nМанбада айтилишича, қўшиқчини хотини ва қўриқчиси билан бирга Смоленскдаги Москва-Минск поездига чиқишда кўришган. Моргенштерн Минскда концерт уюштирмаган ва унинг яқинда айтган гаплари учун таҳдидга учрай бошлагани тахмин қилинмоқда.\nКремль манзилига танқид\nОктябр ойи охирида Моргенштерн журналист Ксения Собчак билан интервьюда Россия иккинчи жаҳон урушидаги ғалабани нишонлашга жуда катта пул сарфлашини танқид қилганди. «Тушунмайман, ҳар йили катта пул сарфлаб, бир кунни байрам қилишдан нима маъни бор? Менимча, ортиқ фахрланадиган нарса қолмаган. Хўп, қойил, улар урушни ютишди, лекин янги ғалабалар сари интилишда давом этиш керак. Ахборот технологиялари соҳасида, коинотда янги ғалабаларга эришинг, уларни нишонланг. Йўқ, биз, жин урсин, 76 йил аввал бўлган нарсани нишонлаймиз», деганди қўшиқчи.\nИнтервью эълон қилинган куннинг ўзида «Россия ветеранлари» гуруҳида бу ҳолат бўйича Россия Бош прокуратураси ва Тергов қўмитасига мурожаат қилиниши айтилганди. Ҳаракат етакчиси Илдар Резяпов «бу ерда гап тарихий хотира устидан кулганлик ҳақида» кетаётганини айтди. Кремль матбуот котиби Дмитрий Песков ҳам воқеага муносабат билдириб, Моргенштерн айтган гапи учун жавобгарликни ҳис қилиши кераклигини айтди. «Бу гаплар билимсизликдан айтилган. Унга бирор ветеран билан гаплашиб, ғалаба байрами нима экани, нега ҳамон нишонланишини билиб олишни маслаҳат бераман», деди Песков.\nМоргенштерн ўз саҳифасида унинг сўзлари чиркин мақсадлар йўлида фойдаланилгани, аслида байрамни камситмагани, шунчаки нега бунақа кўп пул сарфланиши тушунарсиз эканини айтди.\nРоссия Тергов қўмитаси ҳам бу ҳолатга тезда муносабат билдирди. Қўмита раиси Александр Бастрикин аввалига қўшиқчи қонунчиликни бузган-бузмагани процессуал тарзда ўрганилишини айтди. Кейинроқ эса яна қизиқарли фактлар ҳақида гапирди: «Блогер Моргенштерн ижтимоий тармоқларда накотик моддалари савдоси билан шуғалланади», деди Бастрикин.\nКремлнинг «тарихий қадриятини» танқид қилгач, Моргенштерн Россия жиноят кодексининг 230-моддаси 3 бандига асосан «Вояга етмаганларни наркортик моддалар истеъмол қилишга чорлаш» айблови бўйича текширила бошланди. Қўшиқчининг Pablo қўшиғига ишланган клипи асос сифатида текширилиши маълум бўлди. Шунингдек, Моргенштерннинг ижодий жамоасидагиларнинг ижтимоий тармоқлардаги саҳифалари текшириладиган бўлди.\n24 ноябр куни Моргенштерн Россияни тарк этгани ҳақида хабар чиққан бўлса, бугун унинг Москвадаги Kaif ресторани ноқонуний алкогол маҳсулотлари сотгани сабаб ёпилгани маълум бўлди. Текширувда аниқланишича, ресторанда алкогол сотиш учун тегишли лицензия бўлмаган ва шу сабаб вақтинча ёпиб қўйилган.\nРоссиялик Алишер Моргенштерн ўзбекистонликлар орасида бухоролик Азим Абдуллаевга ўзи ўтказган Give-away танлови ғолиби сифатида «Mercedes-Benz E 200» автомобилини совға қилгани билан машҳур. 54 минг доллар турадиган машинани Ўзбекистонга олиб кириш учун Моргенштерн 340 миллион сўм тўлашга мажбур бўлганди. Мамлакатдаги бундай божхона қоидаларидан ҳайратга тушган қўшиқчи самолётга машинани олиб келгани учун 56 миллион сўм, шунингдек, улов рақамини Ўзбекистон рақамига алмаштириш учун яна пул тўлаган. Шу тариқа россиялик қўшиқчи ўз ваъдасини бажариш учун 54 минг доллар турадиган машинани Ўзбекистондаги эгасига топшириш учун 40 минг долларга яқин қўшимча тўловни амалга оширганди.


Исломни қабул қилган мўғул ҳукмдори ва ислом адолати\nБотухон барча бутпараст мўғул хонлари каби золим эди ва шу сабабли рус халқига жуда қаттиқ зулм ўтказди. Шунинг учун унинг ҳукмронлик даври рус солномачилари тарафидан тарих варақларига “мўғуллар зулми” дея хат этилгандир.\n1255 - йилда Ботухон вафот этиб, Олтин Ўрда тахтига унинг укаси Беркехон ўтиради. Орадан кўп ўтмай у Олтин Ўрдани мўғул империясидан мустақил, алоҳида хонлик деб эълон қилади. Хонликнинг пойтахтини ҳам Ботухон қурдирган Сарой Боту шаҳридан шахсан ўзи қурдирган Сарой Берке шаҳрига кўчиради ва давлат ишларини тубдан ислоҳ қилишга киришади. Ўша ерда яшаган халқларнинг, шу жумладан русларнинг тарихида ҳам биринчи бор статистик ҳисоб- китоб ишларини бошлаб, мамлакатдаги фуқароларнинг ва уй ҳайвонларининг ҳисобини олади. Хонларнинг одатига айланган талончилик ва зулмни тақа - тақ тўхтатади. Во ажаб! Беркехонга не бўлди? Нима уни зулмдан тўхтатди? Ожиз ва тарқоқ Русь князликлари устига юриш қилиб, шаҳар ва қалъаларини қамал қилиш билан қўрқитиб, жарақ - жарақ олтинлар ундиришдан уни қандай куч қайтарди? У кимдан қўрқди?\nҲа. Беркехон Аллоҳдан қўрққан эди. Чунки у Ислом Динини қабул қилган эди. Исломда эса зулм ҳаромдир. Олтин Ўрданинг энг биринчи мусулмон хони Берке Исломни қабул қилганидан кейин номини Саид Баракатхон деб ўзгартирди, саройга ислом уламоларини йиғиб, улардан давлат ва фуқаролар ҳамда мамлакат бошқариш ҳақидаги исломий ҳукмларни ва исломий адолат асосларини ўрганди. Агарда у исломга кирмай ёввойи мўғул ҳолида қолганида ва аждодлари каби зулмни давом эттирганида рус халқи яна кўп қирғинларга учрар эди. Аммо, рус халқининг тарихий бахтига яраша у, яна бир мўғулий сулола - элхонийларнинг таъсирида исломни қабул қилди. Элхонийлар Чингизхонниг невараси ва ўзининг ваҳшийлиги билан донг таратган Ҳулокунинг авлодлари эди. Эрон, Ироқ тарафга юриш қилиб, ўша тарафда қолиб кетган Ҳулокунинг авлодлари у вафот қилганидан кейин ерли халқнинг динини қабул қилган эдилар.\n...Шу ерда таъкидлаб ўтишимиз жоизки, ўша вақтга қадар инсоният тарихининг барча даврида ғолиб халқнинг динини мағлуб халқ қабул қилиб келган эди. Аммо ислом... илоҳий ҳақиқатлиги ва ботиний бўйсунмаслик қудрати туфайли уни ғолиб халқ - мўғуллар мағлуб халқ - араблардан қабул қилдилар!\n...Элхонийлар Беркехонга тоға бўлганлари сабабли бир бирларининг аҳволларидан тез - тез хабар олиб турардилар. Беркехоннинг мусулмон бўлишига кучли таъсир қилган яна бир шахс ислом оламини ёввойи мўғуллар истилосидан сақлаб, уларни тор - мор қилган эрюрак Миср ҳукмдори Рукнуддин Бейбарс бўлса ажаб эмас. Асли келиб чиқиши Еттисувлик қирғиз туркларидан бўлган Бейбарс Аббосий халифаларга ҳарбий хизматга ёлланган мамлук эди. Тақдир тақозоси ҳамда ўзининг довюраклиги ва уддабурронлиги натижасида у Мисрдаги мамлуклар давлатининг султони даражасига етди. Рукнуддин Бейбарс ислом ҳукмларини маҳкам ушлаган, адолатли султон бўлганлиги сабабли жуда кўп подшоҳларга ўрнак бўлган. Унга ҳатто насоро подшоҳлари ҳам ҳавас билан қарашиб, ўзаро муносабатлар ўрнатишга интизор бўлишган. Кечаги ёвуз Берке, бугунги Саид Баракатхон ҳам Бейбарс каби адолатли бўлишга интилди. Мамлакатга ислом адолати билан ҳукм қилди. Шаҳарларга масжидлар қурдириб, ислом даъватини бошлади. Аммо, икки юз йил илгари насоро динини қабул қилган рус халқини исломни қабул қилишга мажбурламади. Ваҳоланки, руслар Олтин Ўрда хонлигининг фуқаролари эди. Саид Баракатхон 1266 - йилда вафот қилди.


Johnson & Johnson коронавирусдан вакцинани 2021 йил январда чиқаришни режалаштирмоқда » Ўзбекистон янгиликлари – Zamin.uz\n, 02 2020, 09:23\n02 апр, 06:23 1 448 Технология\nСоғлиқни сақлаш соҳасидаги энг йирик компаниялардан бири Johnson & Johnson коронавирусдан вакцина яратишни тезлаштиришини эълон қилди. Янгиланган жадвалга кўра, вакцина одамларда сентябрда синала бошланади, унинг натижалари йил охиригача ўрганиб чиқилади.\nБу вакцинани 2021 йил бошидаёқ қўллашни бошлашга имкон беради. Аввалроқ компания клиник синовларни ноябрда бошлашни режалаштираётганди.\nBusiness Insider нашрининг хабар беришича, компания вакцинани яратиш устида январдан бери ишламоқда. Компания билан Бет Исраэль Диаконисс тиббиёт маркази олимлари ҳамкорлик қилмоқда, Истиқболли тадқиқотлар ва ишланмалар биотиббиёт бошқармаси (BARDA) молиявий қўллаб-қувватламоқда. Умумий ҳисобда компания вакцинани ишлаб чиқишга 1 млрд доллар киритган.\nJohnson & Johnson вакилларининг таъкидлашича, янги вакцинани ишлаб чиқиш одатда 5-7 йил талаб қилади. Сўнгра мутасадди идоралар вакцинани маъқуллаши жараёни бошланади. Аммо коронавирус пандемияси каби фавқулодда вазиятларда тадқиқотлардан тортиб вакцина маъқуллангунгача бўлган бутун жараённи 2 йилгача қисқартириш мумкин.\nКомпания вакцинани синашни бошлаши билан бирга кейинги йил бошида 1 млрд доза вакцинани ишлаб чиқара олиш учун ўз ишлаб чиқариш қувватларини кенгайтиришни бошлайди. Компаниянинг бундаги асосий вазифаси – вакцина аҳолининг кенг қатламлари учун ҳамёнбоп бўлиши лозим.\nБу орада баъзи тадқиқотчилар коронавирусдан маълум ҳимояни силдан эмдори таъминлаши мумкин, деб ҳисоблашмоқда. Бу шундай эканлигини Австралияда бошланаётган тажриба аниқлашга имкон беради. Бу ерда 4 минг тиббиётчи силга қарши вакцина олиб, бир неча ҳафтадан кейин коронавирусга чалинганлар фоизини ва касаллик аломатлари оғирлигини баҳолашади.\nВакцина топилди, аммо нима учун ҳамон йўқ? 31 мар, 12:30\nЭнг яхши смартфонлар рейтинги эълон қилинди (фото) 29 сен, 09:50\n2,1 млрд доллар. Хитой сунъий идрок соҳасида «инқилоб»га тайёрланмоқда 05 янв, 13:34\nNokia 2, Nokia 7 ва Nokia 9 қачон намойиш этилади? 10 окт, 18:44\nАҚШ компаниялари YouTube саҳифаларидаги рекламалардан воз кечмоқда 26 мар, 19:36


БОШ МИЯДА КИСТА БЎЛИШИ ХАВФЛИМИ? » Тиббий психология – Расмий сайт\nЯнгиликлар » Энциклопедия » БОШ МИЯДА КИСТА БЎЛИШИ ХАВФЛИМИ?\nБОШ МИЯДА КИСТА БЎЛИШИ ХАВФЛИМИ?\nМРТ текширувидан сўнг баъзи беморларнинг бошида киста (бўшлиқ) аниқланади. Аксарият беморлар бундан хавотирга тушиб қолишади: “Бошимда киста бор экан, у катталашиб кетмайдими, уни операция қилиш керак эмасми?”.\nБош мияда киста қандай ҳосил бўлади? Нима учун у КТ ёки МРТ текширувларида тасодифан аниқланиб қолади? Киста кўпинча бош миянинг орқа энса чуқурчаси соҳасида аниқланади. Бора-бора аксарият кисталар сўрилиб битиб кетади, бошқа бирлари эса одам умрининг охиригача сақланиб қолади.\nКиста пайдо бўлишининг асосий сабаблари – булар эрта болалик даврида ўтказилган бош мия жароҳатлари (айниқса, энса билан йиқилишлар) ва мия пардаларида ўтказилган яллиғланиш касалликлари. Бунинг оқибатида миянинг икки пардаси ораси очилиб, у ерда мия суюқлигидан иборат бўшлиқ шаклланади.\nБу бўшлиқ, яъни киста турли ҳажмга етиб, ўсишдан тўхтаб қолади. Бош миянинг орқа қисмида, яъни энса соҳасида жойлашган аксарият кисталар хавфли эмас. Бош миянинг чакка соҳасида шаклланган кисталар эса невропатолог назоратини талаб қилади.\nДемак, бош миясида киста аниқланган беморлар хавотирга тушмасдан, малакали невропатолог кўригидан ўтишлари ва унинг маслаҳатига қулоқ тутишлари лозим.\nҚўшилган: 16:18 / 18-04-2021 Ўқилди: 66\nБОШ МИЯДА ҚОН АЙЛАНИШИНИНГ ЎТКИР БУЗИЛИШЛАРИ\nБОШ МИЯ ЭЗИЛИШИ


Sony ниҳоят PlayStation 5 учун DualSense геймпадини тақдим этди - Terabayt.Uz\nЯпон компанияси PlayStation 5 консолини эълон қилганидан буён унинг кўриниши ва хусусиятлари ҳақида маълумотлар тарқалмоқда. Сайтимизда приставканинг рендер видеоси, шунингдек, консолнинг ва геймпаднинг илк «жонли» расмлари ҳам эълон қилинган. Яна...\nЎҚИНГ: PlayStation 5 нархи ва деярли барча хусусиятлари эълон қилинди\nSony ҳозирча мазкур ўйин консолида ўйналадиган янги геймпадини намойиш қилди. Мазкур контроллер аввал кутилганидек DualShock 5 эмас, балки энди Sony DualSense деб номланган. Бу девайс ноодатий икки хил рангли дизайнга эга, корпуснинг катта қисми оқ рангда. Эҳтимол, PlayStation 5 консолининг ўзи ҳам шунга ўхшашроқ дизайнда чиқар.\nКомпаниянинг тасдиқлашича, янги контроллер янада батафсил вибротаъсирга эга бўлиб, турли ўйинларда мутлақо янги таассуротлар бахш этади. Бундан ташқари, L2 ҳамда R2 тепкиларига адаптив триггерлар бириктирилган – улар босилганида, ўйиндаги муайян ҳаракатларга мос тарзда қаршилик ҳам кўрсатади. Мисол сифатида ўйинда камон ипининг тортилиши келтирилади – унда оддий автомат тепкисини босгандагидан кўра кўпроқ куч ишлатилади.\nЯнги геймпад панелиидан «Улашиш» (Share) тугмачаси олиб ташланган. Унинг ўрнига энди «Яратиш» (Create) тугмачаси ўрнатилган. Бу янги элемент ўйин контентини яратишнинг янги усулларига масъул; аммо булар ҳақида Sony кейинроқ батафсил маълумот бермоқчи.\nШунингдек, DualSense контроллери яхшиланган микрофонлар жамланмасига эга, улар ўйиндаги дўстлар билан мулоқот қилиш имконини беради.\nГеймпаднинг ёруғлик панели сенсор ҳудудни чап ва ўнг томонларидан ёритади, бу эса унга кўпроқ диққат жалб этади, дейишмоқда ишлаб чиқувчилар. Айрим инсайдерлар бу контроллерда дисплей ҳам бўлишини айтишганди, аммо DualSense’да умуман экран йўқ. Уни қувватлаш учун эса USB-C порти қўлланади.\nШунча такомиллаштиришлар билан бирга, Sony мазкур гаджетининг оғир бўлиб кетмаслигига ҳамда юқори автономликка ҳам эътибор қаратган. DualSense’нинг қолган барча хусусиятларини Sony ўзининг янги – PlayStation 5 приставкаси тақдимотида ошкор этмоқчи.\n#PlayStation #Sony #ўйинлар #аксессуарлар #Sony PlayStation 5 #ўйин контроллери #Sony DualShock 5 #Sony DualSense


Абдурраҳмон Ғофиқий Андалуснинг амири | Ислом Нури\n954 марта кўрилган\nИкки лашкар бир-бирига яқинлашганини кўрган одамларга гўё икки томондан улкан тоғлар бир-бирига йўлиқаётгандек бўлиб туюлди. Ва ниҳоят икки лашкар ўртасида мисли кўрилмаган шиддатли жанг бошланди. Самҳ биз уни "Зама" деб атар эдик, лашкаримиз кўз ўнгида жанг майдонининг ҳар тарафида пайдо бўларди. Ўз лашкарининг олдида у ёқдан бу ёққа от чоптириб уларни жангга шижоатлантирар эди. У шундай қилиб турганида унга камон ўқи тегиб отидан ерга қулаб тушди. Ўз қўмондонларини ер узра жонсиз ҳолда ётганини кўрган мусулмонларнинг билакларига мадорсизлик ўрмалай, сафларида эса тарқоқлик кўрина бошлади. Бизнинг шиддатли лашкаримиз олдида уларни таг-туги билан қириб ташлаш имкони пайдо бўлди. Бироқ, мусулмонларга раббоний марҳамат етиб, уларнинг ишларини — Оврўпа унинг Абдурраҳмон Ғофиқий эканини кейинчалик таниган — моҳир қўмондон ўз қўлига олди. У оз йўқотишлар билан лашкарни жанг майдонидан олиб чиқиб Испанияга қайтиб кетди. Лекин у қайтиб устимизга юриш қилишни дилига туккан эди”. (Иқтибос тугади).\n‹ Солим ибн Абдуллоҳ ибн Умар (2) юқорига Абдурраҳмон Ғофиқий "Балотуш-шуҳадо" жангининг қаҳрамони ›


Москвада COVID-19 ҳолатлари кўпайгани сабабли ўқувчилар учун икки ҳафталик таътил эълон қилди — Sof.uz\nЖАҲОН 244,403,673 221,413,690 4,963,304\nРоссия пойтахти Москва шаҳрида коронавирус билан касалланиш кўпайганлиги сабабли шаҳар мери Сергей Собянин мактаб ўқувчилари учун икки ҳафталик таътил эълон қилди - болалар 5 дан 18 октябргача дам олади. Собянин бу ҳақда ўз блогида маълум қилди.\nОдатда кузги мактаб таътиллари бир ҳафта давом этади, аммо Собянин таътиллар "бу даврда кераксиз алоқаларни олдини олиш ва болаларни касаллик хавфига дучор қилмаслик учун" узайтирилганлигини таъкидлади. Шунингдек, қўшимча таълим муассасалари ва болаларнинг бўш вақтларини ўтказиш ташкилотлари иши икки ҳафта давомида тўхтатилади. Таътил пайтида масофавий ўқитиш бўлмайди.\nБолалар боғчалари одатдагидек ишлайди.\n«Мен ота-оналардан фарзандларига таътилни уйда ёки қишлоқда ўтказиш яхшироқ эканлигини тушунтиришларини илтимос қиламан. Ва агар сиз сайрга чиқсангиз - у ҳолда ҳовлига ёки энг яқин боғга киринг. Кўнгил ёзиш учун савдо марказларига ташриф буюриш ва жамоат транспортида юриш керак эмас», - дейилади Собянин баёнотида.\nСўнгги бир неча ҳафта ичида Москвада COVID-19 касаллигининг янги динамикаси кескин ўсиб бормоқда. 19 сентябр куни рус пойтахтида янги касалланганлар сони 825 кишини ташкил этган бўлса, бир неча кундан кейин янги касалланганлар сони мингдан ошиб кетди (24 сентябр - 1050 киши), сўнгра бир кунда учдан бирига ошди (25 сентябр - 1560 киши). Сўнгги кунларда Москвада ҳар куни икки мингдан ортиқ янги ҳолат аниқланмоқда, охирги марта (28 сентябр ҳолатига кўра) - юқтирган 2217 кишини ташкил этди.\n6.01 11:51 348 Ўзбекистон\n4.01 16:38 316 Ўзбекистон\n11.11 01:51 500 Жамият


ЎзА - Ўзбекистон “Адолат” СДП “Аёллар қаноти” фаоллари: «Аёл шаънига тегманг!»\n06.07.2018 13:53 Чоп этиш версияси\nЎзбекистон “Адолат” СДП “Аёллар қаноти” фаоллари: «Аёл шаънига тегманг!»\nИжтимоий тармоқларда тарқалган Каттакўрғон шаҳар ИИБ тезкор вакили Санъат Умаровнинг ғайриқонуний хатти-ҳаракатлари барчамиз учун оғир, қайғули.\nБу қилмиш Ўзбекистон Республикасининг муқаддас Конституциясига, қонунларига, қонун ҳужжатларида эътироф этилган инсон ҳуқуқларига оид нормаларга, тергов ва суриштирув этикасига, миллий қадриятларимизга ўта зид. Милиция капитани, бошқаларга ўрнак бўладиган, қонун устуворлигини таъминлайдиган тезкор вакилнинг ғайриқонуний хатти-ҳаракати нафақат юзлаб, минглаб ички ишлар идораларида халққа ҳалол хизмат қилаётган тизим ходимларининг юзини ерга қаратди, мамлакатимизга иснод келтирди. Халқаро ҳамжамият олдида юзимиз шивит бўлди. Албатта, жиноят жазосиз қолмайди. Энг муҳими, юз берган воқеа Бош прокуратура ва жамоатчилик назоратида.\nКейинги вақтларда айрим юртдошларимиз жиноят қилган ёки фоҳишаликда гумон қилинган аёлларни ҳуқуқбузар ёки бошқа жиноятчи ёхуд жабрдийда сифатида видеога олиб, ижтимоий тармоқларга жойлаштириш ҳолатлари кузатилмоқда. Гўёки, катта бир жиноятни фош қилган сингари қўйилаётган видеотасвирлар миллат шаънини, обрўсини тўкмоқда.\nБундай қилиш Конституциямизда белгилаб қўйилган нормаларга, айбсизлик презумпциясига зид. Қолаверса, ҳар бир шахснинг дахлсизлик ҳуқуқи бор ва ундан фақат суд маҳрум этиши мумкин. Умумэътироф этилган халқаро нормаларда, миллий қонунчилигимиз талабларида ҳар бир шахснинг сурати ёки видеолавҳаси фақат унинг розилиги билангина тарқатилиши белгилаб қўйилган.\nАфсуски, айни воқеа бўйича ижтимоий тармоқдаги айрим юртдошларимиз ҳам собиқ капитаннинг хатти-ҳаракатларини ўзлари билиб-билмаган ҳолда такрорлашмоқда. Яъни, ожиза аёлнинг бир сира ечинганлигини минг карра кўпайтириб, бутун дунёга кўрсатишмоқда. Шўрлик аёлга ўша таҳқир кам эдими? Ижтимоий тармоқлардаги шов-шувларимиз, айниқса, видеолавҳани бўлишишларимиз билан воқеа жабрдийдасини бутун дунёга такрор-такрор шарманда қилаяпмиз-ку, ахир.\nҚолаверса, биз милиция ходимининг жирканч қилмишини ижтимоий тармоқларда муҳокама қилиш ва тарқатиш орқали ўзимизни, миллатимизни бутун дунёга шарманда қилмаяпмизми?\nШундай экан, биз ижтимоий тармоқларда ҳам, расмий ва нодавлат оммавий ахборот воситаларида ҳам инсон шаъни, қадр-қимматини эҳтиёт қилишимиз, эъзозлашимиз зарур.\nЗеро, Ўзбекистон Республикасида инсон ҳуқуқлари энг олий қадрият саналади ва уни ҳеч ким поймол қилиши мумкин эмас.\n“Аёллар қаноти” фаоллари


Карло Анчелотти: Криштиану Роналду яна энг яхши тўпурар бўлади » Ўзбекистон янгиликлари – Zamin.uz\n08-09-2015 | 16:59\nZAMIN.UZ / Спорт / 08 Сентиябр 2015 года556\nМадриднинг «Реал» клуби собиқ бош мураббийи Карло Анчелотти ҳужумчи Криштиану Роналду янги мавсумда ҳам энг яхши тўпурар бўлишига ишонишини айтиб ўтди.«Мен бунга мутлақо шубҳа қилмайман. Криштиану Роналдуни яхши биламан ва у янги мавсумда ҳам Испания чемпионатининг энг яхши тўпурари бўлиши ҳақида баҳслашишим мумкин.Ўтган йили, мен «Реал» бош мураббийи бўлиб турганимда у умумий ҳисобда 61 та гол урди. Бу жуда ҳайратланарли. У ва Лионель Месси дунё футболи тарихидаги энг буюк футболчилар қаторига киради. Испаниянинг омади келган, бу футболчиларнинг ўйинини жонли кўради», - дейди мураббий.\nКарло Анчелотти: Мен «Реал»да қолишни истаган бўлардим\n18:18 / 22-05-2015


"Миша, пахта отмен!"(Файзбоғчилар нима дейди?) | Fayzbog.uz\n“Кўп марта тақиллатилган эшик ҳаргиз очилмай қолмас”, деган пурҳикмат гап бор. Ҳар ҳолда, бу ҳикматнинг ҳақиқати неча замонлар ўтса-да, турфа йўсин, турли усулларда юзага чиқаверади…\n22 cентябрь тонгидан интернет сайтлари ва ижтимоий тармоқларда Ўзбекистон Республикаси Бош вазири Абдулла Арипов бошчилигида ўтказилган видеоселектор йиғилишида 22 сентябрь куни соат 17:00га қадар пахтага жалб қилинган талабалар, ўқитувчилар ва тиббиёт ходимларини ортга қайтариш бўйича топшириқ берилгани ҳақидаги хабар яшин тезлигида тарқади. Бу, табиийки, ўзбек интернет контентидаги “фикрлар портлаши”га сабабчи бўлди.\nАйтиш жоиз бўлса, бу хабарни юқорида айтилган “кўп марта тақиллатилган эшикнинг очилиши”га менгзаш мумкин. Зеро, бизнинг “Fayzbog.uz” сайтида ва бошқа интернет нашрлари, ижтимоий тармоқларда пахтага мажбурий жалб қилиш мавзуида кўплаб чиқишлар бўлди, муносабатлар билдирилди. Қолаверса, Президентимиз Шавкат Мирзиёев БМТ саммитидаги илк тарихий чиқишида ҳам Ўзбекистонда мажбурий меҳнатга барҳам берилгани ҳақидаги фикрлар бор эди. Халқаро минбарда баралла айтилган бу гаплардан кейин ҳам одамларнинг мажбуран пахта йиғим-теримига жалб қилиш, мундоқ олиб қараганда, мамлакат раҳбарининг дунё миқёсидаги сиёсий имиджига салбий таъсир қилиши турган гап эди. Шу ва бошқа сабабларга кўра, кўпчиликни қувонтирган воқеа рўй берди.\nХўш, бунга интернет фойдаланувчилари қандай фикр билдиришмоқда? Келинг, уларга бир назар ташлаймиз:\n“Ўз-ўзини алдашда бизга етадигани йўқ. Ўз ихтиёримиз билан илтимос, мени пахтага жўнатинг деб тилхат ёзамизу, қайтинглар деб шунчаки йўлига айтилган бир гап учун ярим кечаси бўлса ҳам кўрпа-тўшагимизни олиб қулликдан озод бўлган кишидек уйга қараб чопамиз! Ҳурматли «амалдорлар», энди бас қилармиз-а, совет-совет ўйинини?!”\n“Мактаб ўқитувчисининг бир-бирига дегани:\n— Ўзи биринчи чоракда дарсда нима ўтиш керак?\n— Билмасам, 40 йиллик тарихимда ҳали биринчи чоракда дарс ўтмаганман”.\n“Мен Ёш Иттифоқчи Дима Қаюм, бугундан бошлаб ўз ташаббусим, хоҳишим билан пахтага чиқмоқчиман!\nМиллий бойлигимиз пахтани нес-нобуд қилмай теришга қасамёд қиламан!!!\nПахтада макарон берса ва совуқ хона бўлса ҳам, индамай ейишга, борига шукр қилишга сўз бераман!\nАгар мен қасамёдимни бузсам, ҳар қандай чора кўришсин!\nШунақа деб қасамёд қилворишса жуда хурсанд бўлардик!”\n“Федя, концертлар отмен, ҳамма пахтага! Қани отряд, олдинга қараб қадам бос!”\n“Бир-иккита танишларимнинг таъкидлашича, пахта териш масаласи икки кундан кейин тикланар экан. Яъни, ўқитувчилар, талабалар ва тиббиёт ходимлари икки кундан сўнг, яна далага ҳайдалар эканлар. Айтишларича, Мирзиёевнинг БМТдаги нутқидан сўнг, ўша ердан халқаро меҳнат ташкилоти (ХМТ) юртимизга текширув билан келибди. Хуллас, бари — эски ҳаммом, эски тос бўлиб қолмоқда. Ҳар доимгидек, касални даволатишнинг ўрнига уни яширишни маъқул кўришмоқда. Аммо унинг иситмаси барибир ошкор қиляпти-ку, яъни, кки кишининг вафот этгани тўғрисида аллақачон бутун дунё хабар топган бўлса керак.. Фойдаси борми?”\n“Пахтадан қочиб, пулга справка тўғрилатиб, пул бериб, ўрнига одам жўнатганларга ажаб бўпти, коррупционерлар х….ов)) Ўрнингизга жўнатган одамдан пулни ярмини сўраб юрманг, жоизмас”.\n“Ўқитувчилар “биз қайтмаймиз”, дейишаётганмиш”. (“Шум бола” фильмидан)\n“Пахта далаларидан талаба, ўқитувчи, шифокорларни қайтариш борасида кўрсатма берилганини ўқиб қолдим. Бу яхши, йўғе, супер янгилик! Жуда ҳам хурсандман! Бунинг учун Президентимизга катта раҳмат!\nЛекин мани бир нарса ўйлантиряпти. Фейсбукдагилар, Ватангадоларга энди асосий мавзу йўқ-ку! Ёзиб тайёрлаб қўйилган ўз манфаатлари учун тарқатишни мўлжаллаган маълумотлар, материаллани нима қилади? Ахир улар мана шунақа чиркин материаллар учун ҳақ олаётган эдику. Эҳ, бизникилар ҳаммасини белига тепди.\nФейсбук аҳлига янги нарса керак. Бир бирини гўштини ейдиган, бир-бирига қарши борадиган бирон нима керак. Ахир бу ерда ўзининг юксак ақл соҳиби эканлигини кўрсатмаса яна қаерда кўрсата олади? Чунки реал, чин ҳаётда уларни бирон бир тийинга олмайди.\nХуллас, кузатишда давом этамиз…”\n“Ассалому алайкум, Домла қалесиз, табриклайман пахтадан озод бўлибсизлар!\nКеч қолмай табрикка, дедим.\nҚутулганимиз рост бўлсин!”\n“Мажбурий меҳнат бор! Пахта қуллиги бор! Мана, ҳукумат ҳам норасмий равишда бўлса-да, уни эътироф қилибди:\n«21 сентябрь куни кечки соат 23:00да Ўзбекистон Республикаси Бош вазири Абдулла Арипов бошчилигида видеоселектор йиғилиши ўтказилди. Бу ҳақида КUN.UZ’нинг ишончли манбаси хабар бермоқда.\nМаълум бўлишича, шошилинч видеоселектор давомида бу йилги пахта терими мавсуми масаласи муҳокама қилинган. Йиғилишда пахта-йиғим теримида бўлган талабалар, ўқитувчи ва тиббиёт ходимларини дарс жараёни ҳамда иш фаолиятига қайтариш масаласи кўриб чиқилган.\nҲукумат раҳбари томонидан 22 сентябрь куни соат 17:00га қадар пахтага жалб қилинган талабалар, ўқитувчилар ва тиббиёт ходимларини ортга қайтариш бўйича топшириқ берилган.\nЭндиликда фермер хўжаликларида етиштирилган ҳосилни йиғиб-териб олиш учун аниқ белгиланган чора-дастурлар ва концепция асосида аҳоли ва «Фидойи ёшлар отрядлари» жалб қилинади».\nҚани, «Ёшлар Итттифоқи» номли комсомоллар, фақат пахта қўйиш билан шуғулланавермай, энди пахта теришни ҳам қойиллатиб қўйинглар. Сизлар Ватанга хизматни шундай тушунасизлар-ку, ахир!”\n“Ўзбекистон тарихида янги бурилиш ва унитилмас сана. 22.09.2017 йил Пахта терим мавсумига ўқитувчи талаба ва шифокорларни пахтага жалб қилмаслик учун топшириқ берилди. Умид қиламанки, бу янгилик кейинги йилларда ҳам ўз кучини йўқотмайди”.\n“Пахта — 2017 нинг гаштини 10 кун учун 150-200 $ берган «Пахтакорлар» дан сўранг. Аллоҳ сабр берсин”.\nХуллас, тармоқда ана шундай гаплар! Бир фойдаланувчи айтганидек, теримчилар Халқаро кузатувчилар юртимиздан кетгач, яна пахта далаларига қайтарилмаса бўлди!\nkungildagi gaplarni aytibdilar\nПахта хечам отмен бумапти, биздан 300 мингдан куртдай санаб олищди. Яна обунага 250 мингдан бердик


Электр энергияси тарифлари 7 фоизга оширилади\n«Ўзбекэнерго» компанияси 15 июлдан электр энергияси учун тарифлар оширилиши тўғрисида маълум қилди. Янгиланган тарифлар реестри 29 июнь куни Вазирлар Маҳкамаси томонидан тасдиқланди. Тарифларнинг қайта кўриб чиқилишига ёқилғи-энергетика ресурслари нархларининг ошгани сабаб қилиб келтирилди.\nАҳолига етказиб берилаётган 1 кВтс электр энергияси 191 сўмдан 204,3 сўмга, электр плиталари билан жиҳозланган турар-жойларда яшовчи аҳоли учун эса 95,5 сўмдан 102,15 сўмга оширилди (ўсиш — 7 фоизга яқинроқ).\nЭлектр энергияси ва бошқа коммунал хизматлар учун тарифлар сўнгги бор октябрда ошган эди.\n15 июлдан табиий газ учун тарифлар ҳам оширилди.


Алишер Шодмонов: "Бир бемор аввал ота-онасига юқтирган. Отасидан яна 36 ҳамкасбига коронавирус ўтган"\nСоғлиқни сақлаш вазири Алишер Шодмонов Ўзбекистонда коронавирус тарқалиши бўйича «Ўзбекистон 24» каналида маълумот берди. Xabar.uz мухбири Зафар Қосимов вазирнинг сўзларини келтирди.\n«Асосан хорижда ишловчи шахслар Ўзбекистонга қайтгандан сўнг оила аъзоларига касалликни юқтириб қўйган. Бунга бир қатор мисоллар келтириш мумкин.\n15 март куни хориждан келган ҳамюртимиз 15 нафар шахсга касалликни юқтирган. 27 март куни Андижонда касаллиги аниқланган шахсдан ота-онасига коронавирус юққан. Унинг отаси яна 36 ҳамкасбига коронавирусни ўтказган.\nАфсуски бу беморимиз касаллик аломатлари кўрина бошлаганда ҳам шифокорларга хабар бермаган.\nТошкент шаҳридаги беморимиз турмуш ўртоғи билан Туркияга бориб келган. У 8 нафар оила аъзоларига касалликни юқтирган. Уларнинг барчасини ҳозир даволаяпмиз.\nТошкент вилоятидаги яна бир беморимиз эса 26 мартда касаллик бошланганига қарамай 5 кун давомида уйида ётган. У фақат 30 март куни шифокорларга мурожаат қилган ва уни даволашга олдик. Айни вақтда уни сунъий нафас берувчи (ИВЛ) аппаратига улаб қўйишга мажбур бўлганмиз.\nТошкент вилоятидан бошқа бир беморимиз эса йўталиш, тана ҳароратининг кўтарилиши ва нафас сиқишига қарамай тўртта ташкилотга борган. Биз мажбур бўлдик ўша ташкилотларнинг барчасини ёпишга. Бу бемор 52 киши касалликни юқтирган.\nЯна бир бемор учта ташкилотда ишлаётган бўлган. У сабабли 100 дан ортиқ инсонларни кузатувга олишга мажбур бўлдик. Касаллик бошланганини билгани ҳолда шунча одам билан мулоқотда бўлган.\n❗Бу жиноят. Била туриб шунча одамга касални юқтириш хиёнатдир.\nЯна бир мисол — Туркиядан келган эр-хотинда шамоллаш белгилари бўлган. Аммо улар хориждан келганини айтмаган ва тиббиёт ходимларини чалғитган. Кейинчалик тест ўтказилиб коронавирус аниқлангандан кейин улар касални яширганларини йиғлаб тан олишди. Натижада бутун оила касалга чалинган.\n❗Афсуски беморлар орасида касаллик аниқлангандан сўнг ҳам шифокорларга қулоқ солмасдан, ўз билганини қилиб юрганлар учраб турибди. Ўзинг бутун маҳаллага юқтириб бўлдинг, керак бўлса яшириб юрдинг, хиёнат қилдинг, энди ҳеч бўлмаса шифохонага келгандан кейин шифокорларнинг айтганини қилиш керак эмасми? Йўқ, манманлик билан тавсияларга қулоқ солмасдан юрганлар ҳам бор. Мана шундай беморлардан бири ҳозир ИВЛ аппаратига улаб қўйилган, сунъий нафас бериляпти.\nМамлакатда чеклов чоралари кўриляпти. Ҳозир уйда бўлишимиз шарт. Машинасида, велосипедида, пиёда айланиб келишга чиқаётганларга мурожаатим — ҳаммамиз сабр қилишимиз керак.\nҚачонки интизом бўлса, барча тартиб-қоидага бўйсуниб, икки ҳафта уйимизда ўтирсак, ҳаммаси ўтиб кетади. Шунда биринчи навбатда оила аъзоларимизни сақлаб қолган бўламиз.\nҲатто оилада ҳам қучоқлашиб кўришманг. Ҳамма билан масофада гаплашинг», — деди Алишер Шодмонов.\nКиритилди: 12:33 06.04.2020. Ўқилди: 5915 марта. Фикрлар сони: 0 та.


Гренландиянинг энг йирик музликларидан бирида ёриқ пайдо бўлди\n09:37 / 16.04.2017\nГренландиянинг энг йирик музликларидан бири бўлган Петерман музлигида ёриқ пайдо бўлди. Олимларнинг фикрича, бу ёриқ музликдан катта муз "ороли"нинг ажралишига ва кейинроқ денгиз сатҳининг кўтарилишига олиб келиши мумкин, деб хабар бермоқда Washington Post нашри.\nЁриқ сурати NASA самолётларидан Арктика музликларининг ҳолатини кузатишга қаратилган Operation IceBridge дастури доирасида олинди. Ёриққа биринчи бўлиб коинотдан суратга олинган музликларни ўрганаётган нидерландиялик олим эътибор қаратди. Олимлар ёриқнинг пайдо бўлиши сабабини ҳали ўрнатишмаган. Ёриқ музликларга хос бўлмаган тарзда, музликнинг четида эмас, балки ўртасида пайдо бўлган.\nЯнги ёриқ музлик ўртасида пайдо бўлган каттароқ ёриқ ёнида вужудга келган. Агар бу икки ёриқ бирлашса, унда ҳосил бўлган янги ёриқ музлик узунлигининг ярмига чўзилиб кетади ва бу музликдан катта бўлак ажралишига олиб келиши мумкин.\n2010 ва 2012 йилларда ҳам бу музликдан муз "ороллари" ажралган. Бу бўлаклардан бирининг майдони 250 квадрат километрдан кўпроқни ташкил қилган. Дания ва Гренландия геологик хизмати ходими Жейсон Бокснинг айтишича, музликдан ажраладиган янги бўлакнинг майдони 130 квадрат км дан 180 квадрат км гачани ташкил қилиши мумкин.\nГренландия Петерман музлиги ёриқ\nГерманияда йўловчи самолёти фюзеляжидаги катта ёриқ билан учиб кетмоқчи бўлди\nЧанғичи чуқурлиги 20 метрлик ёриққа қулашини видеога олди\nГренландияда АҚШнинг ташландиқ ҳарбий базаси табиатни йўқ қилиш билан хавф солмоқда\nАнтарктидада ҳосил бўлган мовий кўллар олимларнинг хавотирларига сабаб бўлмоқда


Qalampir.uz - Шавкат Мирзиёев Прокуратура органлари ходимлари билан учрашди\n22:20, 07.01.2017 Жамият\nЭртага, 8 январь куни Ўзбекистонда илк бор Прокуратура органлари ходимлари куни нишонланади.\nЎзбекистон Республикаси Президенти Шавкат Мирзиёев 2017 йил 7 январда Прокуратура органлари ходимлари куни олдидан бир гуруҳ соҳа ходимлари билан учрашди. Бу ҳақда ЎзА хабар бермоқда.\n“Сизларни 8 январь – Прокуратура органлари ходимлари куни муносабати билан чин қалбимдан самимий табриклайман. Барчангизга сиҳат-саломатлик, тинчлик-хотиржамлик, масъулиятли фаолиятингизда муваффақиятлар тилайман”, деб гап бошлади Президент Шавкат Мирзиёев.\nМаълумки, 1992 йил 8 январь куни Ўзбекистон Республикасининг Биринчи Президенти Ислом Каримов фармони билан Ўзбекистон ССР прокуратураси мустақил Ўзбекистон Республикаси прокуратурасига айлантирилган.\nШавкат Мирзиёев тадбиркорлик фаолиятининг жадал ривожланишида прокуратура органларининг роли ҳақида гапирар экан, қуйидагиларни алоҳида таъкидлади.\n“Тадбиркор бой бўлса, давлат бой бўлади. Бунинг учун ишбилармонларга кенг шароит яратиб беришимиз лозим. Прокурор тадбиркорга кўмакчи бўлиши, у билан ҳамкорликда ишлаши даркор”, дейди давлат раҳбари.\n“Мустабид тузум даврида одамлар прокуратура органлари ходимларини фақат қораловчи, жазоловчи тизим вакиллари сифатида биларди. Биз ушбу соҳа фаолиятини халқаро талаблар даражасида қайта ташкил қилишда ижобий натижаларга эришмоқдамиз, деди Президентимиз. Прокуратура органлари кундалик ҳаётимизда қонун устуворлигини таъминлаш, юридик ва жисмоний шахсларнинг қонуний ҳуқуқларини ҳимоя қилиш, аҳолининг ҳуқуқий маданиятини юксалтиришга хизмат қилиши зарур.\nҲозирги кунда Олий Мажлис Сенати томонидан ҳар йили Бош прокурорнинг ҳисоботи эшитилади. Бу албатта муҳим, лекин жойлардаги прокурорларнинг ҳисоботини ким эшитади”, дейди Шавкат Мирзиёев.\nПрезидент халқ давлат идораларига эмас, давлат идоралари халқимизга хизмат қилиши керак, деган фикрларга таянган ҳолда раҳбарларнинг халқ олдида ҳисобот бериши масаласига ҳам тўхталди.\n“2017 йилдан бошлаб барча даражадаги ҳокимлар, прокуратура ва ички ишлар органлари раҳбарларининг аҳоли олдида ҳисобот бериш тизими жорий этилади. Бундан ташқари, вилоятларда прокурорларнинг ишига қараб ойлик рейтинги тузиб борилади. Уларнинг фаолиятига рейтинг натижалари асосида баҳо берилади.\nХалқ билан мулоқот ва инсон манфаатлари йилида мазкур соҳа ходимлари ҳам ғоят масъулиятли вазифаларни бажармоғи лозим бўлади. Биронта ҳам мурожаат эътибордан четда қолмаслиги керак”, деди давлат раҳбари.\nТеглар:Прокуратура Шавкат Мирзиёев билан учрашув Прокуратура органлари ходимлари куни\nЎзбекистон Бош прокурори Европада хавфсизлик ва ҳамкорлик ташкилоти Бош котиби билан учрашди\n19:34, 20.06.2018 621\nБош прокуратура ўтказган видеоселектор мажлисида қурилиш соҳаси кескин танқид қилинди\n09:25, 09.06.2018 3 061\nРашид Қодировнинг “енг ичидаги” кирдикорлари ҳақида янги маълумотлар тарқатилди\n18:54, 04.06.2018 26 038\n16:10, 29.05.2018 2 134\nПрокуратура бошпанасиз қолган меҳрибонлик уйи тарбияланувчисига уй олиб берди\n09:58, 29.05.2018 3 415


Неймар Puma юзига айланади\n12 сентябрь, 2020, 13:40\nУ энди Nike'ни реклама қилмайди.\nПСЖ форварди Неймар тез орада Германиянинг Puma компанияси билан шартнома имзолайди. Бу ҳақда Esporte Interativo нашри хабар тарқатмоқда.\n28 ёшли бразилиялик футболчи шунчаки шартнома имзоламайди, у компаниянинг юзига айланади. Неймар ўзининг Инстаграм саҳифасида Puma’нинг расмий аккаунтига обуна бўлиш орқали яқинда имзоланадиган битимга шама қилди.\nНеймар узоқ йиллар давомида АҚШнинг Nike компанияси билан ҳамкорлик қилган. Улар ўтган ой ўзаро келишган ҳолда амалдаги шартномани бекор қилган эди.


Пахтани энди ким теради ёки фермерга ҳашарчидек “расходчи” керакми ўзи? | Ўзбекистон ва жахон янгиликлари\nЖамият 13 сентябрь 15:51 518\n“Пахта теримига Тошкентдан ҳашарчилар бормаса оқ “олтинни ким” теради?» – деган муаммо интернетнинг фейсбук тармоғида кенг муҳокама қилинмоқда. Улар орасидан сизга энг аҳамиятли фикрларни танлаб, тавсия этамиз.\nБечора фермерга азоб. Пахтани терсинми ёки шунча бекорчи ҳашарчиларни қорнини боқсинми? Яна ҳоким буваларимиз туради: ““обед”га ош қилсин, қўй сўйсин”- деб.” – фейсбук фойдаланувчиларидан бири.\nКўпчиликда «Пахтани энди ким теради?» деган савол пайдо бўлибди. Битта ҳоким ўртоғим бор, кимлигини айтмайман, у ҳам маломатга қолмасин, ўша дўстим айтади: «Менга бир дона ҳашарчи керак эмас, фермерларим “дод” дейди, бир кишини ҳам даласига киргизгиси келмайди, аммо нима қилай, «каттаконлар» мажбурлаб ҳашарчи юборади. Ўша «каттаконлар»га ҳашарчи терган пахта ҳам керак эмас, аслида. Уларга ҳашарчи сони керак. Бу сон килограммларга,килограммлар пулга, пуллар «улушларлар»га айлантирилади. «Каттаконлар» ўша улушдан манфаатдор. Бўлмаса, ўша ҳашарчи деганининг турган-битгани кўтара ташвиш. Пахтани эса фермерларим ўз кучи билан бир-икки ҳафтада териб олади».\nЎтган йили кундузги ҳашарга борганимизда,фермерлар тракторни соясида бир товоқ гўшт еб ўтирган экан. “Биз шунча пул сарфлаб ўз хисобимиздан келдик такси билан” – деганимизда, “ўша пулни бизга бериб, фамиля берсанглар бўлди, ўзимиз ёзамиз пахта, аслида ҳеч керагингиз йуқ” – деб айтганди. Тўрт ҳафтани ҳисоблаб 150 мингдан бергандик, шу билан пахта тамом….\n”Буёғи сиёсатда энди опа, кетовринглар» – деганди.\nОладиган ойлик ҳаминқадар….наилож.. . Ҳай, қутилибмиз-ку, беҳад шукр!\nЯна бир фойдаланувчи текин ҳашарчиларинг ортидан «пул қилинишига» шама қилмоқда.\n«Пахта бойлигимиз бир – икки ойга чиқсак ўлиб қолмаймиз» -деганларни бир неча йил кузатдим . Булар деярли пахтага боришмайди, боришса ҳам пахта теришмайди. Тарозибон , ҳисобчи ёки бошқарувчи бўлиб боришади булар пахтага. Теримчилар ҳисобидан мўмайгина пул ишлашади. Қўлларини яра босиб пахтани терадиганлар «олтин қўлли» қора халқ- талаба, шифокор, ўқитувчилар бўлади.\nФермерларнинг айтишича пахтани териб олиш муаммо эмас экан. Ҳисоб рақамларидаги пулларни нақдлаштиришни осон қилиб қўйишса ва эркинлик беришса, теримчиларни жалб қилиш муаммо эмас, дейишади. Ёки пахтанинг нархини кўтариб қўйишса, маҳаллий аҳоли ва чеккадан келиб териб кетишади. Афсус бундай қилишмайди. Агар бу мажбурий меҳнатларни ихтиёрий меҳнатга айлантиришса , кўпчилик «ҳимояли» одамларнинг чўнтаги «лева»дан қуруқ қолади…


Ҳисобварақ-фактуралар шакллари ҳамда уларни тўлдириш, тақдим этиш ва қабул қилиш тартиби тўғрисидаги низомда (14.08.2020 йилдаги 489-сон ВМҚга 2-илова билан тасдиқланган) сотувчи томонидан харидорга ҳисобварақ-фактурани тақдим этиш муддатлари белгиланган. Бироқ айрим ҳолатларда турли сабабларга кўра уларга қатъий риоя этишнинг имкони бўлмайди. Мазкур ҳолатда қандай йўл тутиш лозим?\nBuxgalter.uz муаммога ойдинлик киритишга уриниб кўрди.\nҲисобварақ-фактура эртами-кечми барибир тақдим этилади, акс ҳолда маълумотларда фарқлар юзага келади ва солиқ органларида саволлар туғилишига сабаб бўлади.\nБухгалтерлар buxgalter.uz билан суҳбатда ҳисобварақ-фактуранинг кечикиш ҳолатлари кўп учрашини, айрим ҳолларда ойлаб ҳисоблаб чиқарилишини таъкидлаб ўтдилар. Бундай ҳолатлар Низомга (14.08.2020 йилдаги 489-сон ВМҚга 2-илова билан тасдиқланган) ва бошқа норматив-ҳуқуқий ҳужжатларга киритилмаган. Шу боис бухгалтерлар солиқ органларидан ҳеч бўлмаганда, қуйидагиларни тушунтириб беришни сўраяптилар:\nтақдим этилмаган ҳисобварақ-фактура қандай муддат мобайнида шакллантирилиши ва харидорга юборилиши мумкин;\nбир ой ва ундан ортиқ кечикиб тақдим этилган ҳисобварақ-фактура ҚҚС ва айланмадан олинадиган солиқ ҳисоб-китобларида қайси даврда акс эттирилади? Масалан, белгиланган нормаларга кўра июлда тақдим этилиши лозим бўлган ЭҲФ сентябрда тақдим этилган.\n«Янги технологиялар» ИАМда маълум қилишларича, ушбу саволларга ҳозирча жавоб топилмаган ва табиийки, ахборот тизимига киритилмаган. Шу билан бирга суҳбатдошнинг таъкидлашича, бу муаммога ечим изланмоқда. Яқин кунларда ДСҚ томонидан мазкур вазиятларни ҳал этиш масалалари тартибга солинади ҳамда ушбу нормалар ҳисобга олинган ҳолда ЭҲФ ва солиқ ҳисоботи тизимида созлаш ишлари амалга оширилади.\nИлгари ушбу масала юзасидан ДСҚ солиқ маслаҳати бошқармасининг бўлим бошлиғи Улуғбек ДАДАХОНОВ buxgalter.uz га берган интервьюсида шундай деган эди: «ҳисобварақ-фактура тақдим этилган муддатидан қатъи назар, СКнинг 242-моддасидаги қоидаларга мувофиқ аниқланадиган айланма амалга оширилган санага тўғри келадиган ой учун ҳисоботга киритилади».\nДСҚнинг якуний қарорини кутиш керак бўлади.\nУшбу вазиятни «Норма» компанияси экспертлар гуруҳи раҳбари, солиқ маслаҳатчиси Татьяна БЕЛОУСОВА шарҳлаб берди:\n– ДСҚ томонидан ушбу масала ҳал этилишида қуйидагилар инобатга олиниши мақсадга мувофиқ бўлади:\nетказиб берувчига ЭҲФ тақдим этилиши лозим бўлган чекланган муддат. Масалан, ЭҲФ товар юклаб жўнатиладиган (хизматлар кўрсатиладиган) санада, бироқ кейинги ойнинг 8-санасидан кечиктирмай тақдим этилиши лозим. Истисноли ҳолатлар – Низомда (14.08.2020 йилдаги 489-сон ВМҚга 2-илова билан тасдиқланган) кўрсатилган алоҳида ҳолатлар;\nушбу муддатлар бузилишининг оқибатлари.\nНизомда ЭҲФ тизимида узилишлар туфайли ҳисобварақ-фактурани тақдим этишнинг имкони бўлмайдиган вазиятлар назарда тутилган. Мазкур ҳолатда бухгалтер белгиланган муддатларда уни қоғоз шаклида тақдим этиши шарт ва тизимдаги носозликлар бартараф этилганидан кейин 5 кун ичида ЭҲФни расмийлаштириши лозим. Бунда тизимнинг носозлиги далили тасдиқланиши зарур .\nБироқ ЭҲФ тизимининг носозлиги – бу Низомнинг 4-7-бандларида белгиланган муддатларга риоя этилмаслигига сабаб бўладиган ягона ҳолат эмас.\nМуддатлар тўғри белгиланиши ва тадбиркорларнинг интизомни бузишига имкон яратмаслиги лозим. Айланма эътироф этилган ойдан кейинги ойнинг 8-санасига қадар бўлган муддат энг мақбул бўлади. Бу тадбиркорларга ҳам, солиқ органларига ҳам қулайдир.\nКПК орқали тўлов Ҳисоб-китобда икки марта акс эттирилганда нима қилиш керак